open-index/open-wikipedia-markdown huggingface dataset:
നമ്മൾ

കമലിന്റെ സംവിധാനത്തിൽ ജിഷ്ണു രാഘവൻ, സിദ്ധാർത്ഥ്,രേണുക മേനോൻ, ഭാവന എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***നമ്മൾ***. ചിങ്കു അച്ചു സിനിമാസിന്റെ ബാനറിൽ ഡേവിഡ് കാച്ചപ്പിള്ളി നിർമ്മിച്ച ഈ ചിത്രം സ്വർഗ്ഗചിത്ര ആണ് വിതരണം ചെയ്തത്. ബാലമുരളീകൃഷ്ണ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് കലവൂർ രവികുമാർ ആണ്.

## അഭിനേതാക്കൾ
* ജിഷ്ണു രാഘവൻ– ശിവൻ 
* സിദ്ധാർത്ഥ് – ശ്യാം
* ബാലചന്ദ്രമേനോൻ – സത്യനാഥൻ
* വിജീഷ് – നൂലുണ്ട
* ഇന്നസെന്റ് – ഷണ്മുഖൻ
* ടി.പി. മാധവൻ
* സാലു കൂറ്റനാട്
* സുഹാസിനി – സ്നേഹലത
* രേണുക മേനോൻ – അപർണ്ണ
* മിഥുൻ രമേഷ് – റജി
* ഭാവന – പരിമളം

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# സുഖമാണീ നിലാവ് – വിധു പ്രതാപ്, ജ്യോത്സ്ന
# രാക്ഷസി എൻ കരളിൽ – അഫ്‌സൽ, ഫ്രാങ്കോ
# കത്തു കാത്തൊരു – സുനിൽ, ഗോപൻ, ബാലു, പുഷ്പവതി
# എൻ അമ്മേ ഒന്ന് കാണാൻ – കെ.ജെ. യേശുദാസ്
# സുഖമാണീ നിലാവ് – ജ്യോത്സ്ന
# സൂര്യനെ കൈക്കുമ്പിളിൽ – എം.ജി. ശ്രീകുമാർ, രാജേഷ് വിജയ്

## ബോക്സ് ഓഫീസ്
ഇൗ ചിത്രം ബോക്സ് ഓഫിസിൽ വൻ വിജയം നേടി.

## അണിയറ പ്രവർത്തകർ
* ഛായാഗ്രഹണം: വേണു ഗോപാൽ
* ചിത്രസം‌യോജനം: കെ. രാജഗോപാൽ
* കല: സുരേഷ് കൊല്ലം
* ചമയം: പി. മണി
* വസ്ത്രാലങ്കാരം: എസ്.ബി. സതീഷ്
* നൃത്തം: കുമാർ, ശാന്തി, പ്രസന്ന, സുജാത
* സംഘട്ടനം: മാഫിയ ശശി
* പരസ്യകല: റഹ്‌മാൻ ഡിസൈൻ
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: ജയപ്രകാശ് പയ്യന്നൂർ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: ലക്ഷ്മി നാരായണൻ
* വാർത്താപ്രചരണം: എ.എസ്. ദിനേശ്
* നിർമ്മാണ നിർവ്വഹണം: ആഷറഫ് ഗുരുക്കൾ
* ലെയ്‌സൻ: അഗസ്റ്റിൻ

## പുറത്തേക്കുള്ള കണ്ണികൾ
* 
* ''നമ്മൾ''  – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ൿ

മലയാള ഭാഷയിലെ ഒരു ചില്ലക്ഷരമാകുന്നു **ൿ**. ഇപ്പോൾ ഈ ചില്ലിന്റെ ഉപയോഗം വളരെ കുറവാണ്‌.  പഴയ ബൈബിൾ പരിഭാഷകളിലും മറ്റും ഈ ചില്ലിന്റെ പ്രയോഗം കാണാം. ഈ അക്ഷരത്തെ U+0D7F എന്ന സ്ഥാനത്താണ് യൂണികോഡ് നിർവചിച്ചിരിക്കുന്നത് (ആസ്കി മൂല്യം ''3455').
## അവലംബം

വർഗ്ഗം:മലയാളം അക്ഷരങ്ങൾ
ജനകൻ (വിവക്ഷകൾ)

*ജനകൻ - വിദേഹരാജ്യത്തെ ജനകമഹാരാജാവ്, രാമായണത്തിലെ സീതയുടെ പിതാവ്.
*ജനകൻ (മലയാള ചലച്ചിത്രം) - 2010 ൽ പുറത്തിറങ്ങിയ ഒരു മലയാള ചലച്ചിത്രം
ജനകൻ

വിദേഹരാജ്യത്തെ രാജാക്കന്മാരെയാണ് **ജനകൻ** (, janaka)  അഥവാ **ജനകമഹാരാജാവ്**  (, rājā janaka)എന്ന് വിളിക്കുന്നത്. ഭാരതീയ ഇതിഹാസകാവ്യമായ രാമായണത്തിൽ വിദേഹരാജ്യത്തെ രാജാവായി ചിത്രീകരിച്ചിരിക്കുന്ന കഥാപാത്രം ജനകന്മാരിൽ ഏറ്റവും പ്രശസ്തനായ സീരധ്വജനാണ്. രാമായണത്തിലെ നായികയായ സീതയുടെ പിതാവാണ് ഈ ജനകൻ. ബൃഹദാരണ്യകോപനിഷത്ത്, മഹാഭാരതം, പുരാണം എന്നിവയിലും ഇദ്ദേഹത്തെക്കുറിച്ച് പരാമർശങ്ങളുണ്ട്.

## ജനകൻ രാമായണത്തിൽ
ജനകന്മാരിൽ പ്രശസ്തനായ സീരധ്വജനാണ് രാമായണത്തിൽ പരാമർശിക്കപ്പെടുന്ന മഹാരാജാവ്.സീരം എന്നാൽ കലപ്പ.സീരധ്വജൻ എന്നാൽ കലപ്പ കൊടിയടയാളമായിട്ടുള്ളവൻ എന്നർത്ഥം. മിഥില ആസ്ഥാനമായ വിദേഹരാജ്യത്തിന്റെ അധിപനാണ് ഇദ്ദേഹം. നിലം ഉഴുതുമറിക്കുമ്പോൾ ഉഴവുചാലിൽനിന്നാണ് ഇദ്ദേഹത്തിന് രാമായണത്തിലെ നായികയായ സീതയെ ലഭിക്കുന്നത്. പിന്നീട് സ്വപുത്രിയായി വളർത്തി. 
ഊർമിളയും ഇദ്ദേഹത്തിൻറെ മകളാണ്.

ധീരതയോടൊപ്പം ശാസ്ത്രം, വേദം എന്നിവയിൽ അഗാധജ്ഞാനവും  ഇദ്ദേഹത്തിനുണ്ടായിരുന്നു. ഋഷിമാരുടെ നിലയിലേക്കുയർന്ന  രാജാവായതിനാൽ ഇദ്ദേഹത്തെ രാജർഷി എന്നും വിളിച്ചുപോന്നു. യാജ്ഞവൽക്യന്റെ ഏറ്റവും ഇഷ്ട ശിഷ്യനായിരുന്ന ഇദ്ദേഹത്തെയാണ് ശ്രീകൃഷ്ണൻ ഭഗവദ്ഗീതയിൽ കർമ്മയോഗത്തിന്റെ ഉത്തമോദാഹരണമായി വർണ്ണിക്കുന്നത്.
മുഹമ്മദ് അത്തഖി

**മുഹമ്മദ് അത്തഖി** അല്ലെങ്കിൽ‌ **മുഹമ്മദ് അൽ‌ ജവാദ്** (Arabic: **الإمام محمد التقي الجواد**) എന്ന പേരിലറിയ്പ്പെടുന്ന മുഹമ്മദ് ഇബ്നു അലി അൽ‌ റിളാ ഷിയാ മുസ്ലിംകളുടെ ഒമ്പതാമത്തെ ഇമാമാണ്.

## മരണം
അബ്ബാസിയാ രാജാവ് വിഷം നൽ‌കി വധിച്ചതായി ഷിയാക്കൾ വിശ്വസിക്കുന്നു.

## ഇതു കൂടി കാണുക
* അഹ്‌ലു ബൈത്ത്
* ഷിയാ ഇമാമുകളുടെ പട്ടിക

## ചിത്രം

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
അലി അൽ‌ ഹാദി

ഷിയാ ഇസ്നാ അഷരി‌യ്യാ വിഭാഗക്കാരുടെ പത്താം ഇമാം.

## ഇതു കൂടി കാണുക
*അഹ്‌ലു ബൈത്ത്
*ഷിയാ ഇമാമുകളുടെ പട്ടിക

## ചിത്രം
thumb|250px|left|''അലി അൽ‌ ഹാദി '',<br>അലി അൽ‌ അസ്കരീ മസ്ജിദ്,ഇറാഖ്

വിഭാഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ഹസൻ‌ അൽ‌ അസ്കരി

ഇറാഖിലെ അൽ‌ അസ്കർ എന്ന പട്ടണത്തിൽ‌ താമസമാക്കിയതുമൂലം അസ്കരി എന്ന നാമത്തിൽ‌ പ്രസിദ്ധനായി. ഷിയാക്കളിലെ ഇസ്നാ അഷരിയ്യാക്കാരുടെ പതിനൊന്നാമത്തെ ഇമാം.

## ഇതു കൂടി കാണുക
* അഹ്‌ലു ബൈത്ത്
* ഷിയാ ഇമാമുകളുടെ പട്ടിക

## ചിത്രം
thumb|150px|left|''മസ്ജിദുൽ‌ അസ്കരി, ഇറാഖ്'',<br />2006 ലെ ബോംബ് വറ്ഷത്തിന്ന് മു‌മ്പ്

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
മുഹമ്മദ് അൽ‌ മഹ്ദി

ഷിയാ ഇസ്നാ അശരിയ്യക്കാരുടെ പന്ത്രണ്ടാമത്തെ (അവസാനത്തെ) ഇമാം. മഹ്ദിക്ക് സന്താനങ്ങളില്ലാഞ്ഞതിനാൽ‌ അഹ്‌ലു ബൈത്തിന്റെ ഇസ്നാ അശരിയ്യാ പരമ്പര മഹ്ദിയോടെ അവസാനിക്കുന്നു.

## ഇതു കൂടി കാണുക
*അഹ്‌ലു ബൈത്ത്
*ഷിയാ ഇമാമുകളുടെ പട്ടിക
*ഷിയാ ഇസ്‌ലാം

## ചിത്രം
[thumb|150px|left|''[ഹസ്സൻ‌ അൽ‌ അസ്കരി|അസ്കരീ ശവകുടീരം'',മഹ്ദി ജന്മ സ്തലം]]

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
കവർസ്റ്റോറി

ജി.എസ്. വിജയന്റെ സംവിധാനത്തിൽ സുരേഷ് ഗോപി, ബിജു മേനോൻ, സിദ്ദിഖ്, തബു എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***കവർ‌സ്റ്റോറി***. രേവതി കലാമന്ദിറിന്റെ ബാനറിൽ മേനക സുരേഷ്‌കുമാർ നിർമ്മിച്ച ഈ ചിത്രം സി.സി. സിനിവിഷൻ ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബി. ഉണ്ണികൃഷ്ണൻ ആണ്.

## അഭിനേതാക്കൾ
* സുരേഷ് ഗോപി  as വിജയ്
* ബിജു മേനോൻ  as എ.സി.പി. ആനന്ദ് എസ്. നാഥ്
* നെടുമുടി വേണു as ചന്ദ്രശേഖര മേനോൻ
* സിദ്ദിഖ് as ഐസക് തോമസ്
* ശ്രീകുമാർ as സച്ചിദാനന്ദൻ
* റിസബാവ as  ആർ.വി. തമ്പുരാൻ
* അഗസ്റ്റിൻ as ശിവരാമൻ
* എൻ.എഫ്. വർഗ്ഗീസ് as മാധവൻ
* ടി.പി. മാധവൻ as  ഹെഡ് കോൺസ്റ്റബിൾ ചന്ദ്രൻ നായർ
* മേഘനാഥൻ as  ജോൺ വർഗ്ഗീസ്
* തബു as  ജാസ്മിൻ ഖാൻ
* കനകലത
* പൊന്നമ്മ ബാബു as  അഡ്വ. സീതാലക്ഷ്മി

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതം പകർന്നത് ശരത് ആണ്. 
; ഗാനങ്ങൾ
# ഇനി മാനത്തും നക്ഷത്രപൂക്കാലം – എം.ജി. ശ്രീകുമാർ, ശരത്
# മഞ്ഞിൽ പൂക്കും – ശ്രീനിവാസ്, കെ.എസ്. ചിത്ര
# യാമങ്ങൾ മെല്ലെ ചൊല്ലും – എം.ജി. ശ്രീകുമാർ, കെ.എസ്. ചിത്ര
# ഇനി മാനത്തും നക്ഷത്ര – കെ.എസ്. ചിത്ര, ശരത്

## അണിയറ പ്രവർത്തകർ
* ഛായാഗ്രഹണം: വേണു ഗോപാൽ
* ചിത്രസം‌യോജനം: ശ്രീകർ പ്രസാദ്
* കല: നേമം പുഷ്പരാജ്
* ചമയം: ജയചന്ദ്രൻ, തോമസ്
* വസ്ത്രാലങ്കാരം: മനോജ് ആലപ്പുഴ
* സംഘട്ടനം: ത്യാഗരാജൻ
* ഡി.ടി.എസ്. മിക്സിങ്ങ്: ലക്ഷ്മി നാരായണൻ
* വാർത്താപ്രചരണം: ആർടോൺ
* നിർമ്മാണ നിർവ്വഹണം: സന്ദീപ് സേനൻ

## പുറത്തേക്കുള്ള കണ്ണികൾ
* 
* ''കവർസ്റ്റോറി''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി.എസ്. വിജയൻ സംവിധാനം ചെയ്ത ചലച്ചിത്രങ്ങൾ
റോക്ക് ആൻഡ്‌ റോൾ

1940-50 കാലഘട്ടത്തിൽ അമേരിക്കയിൽ രൂപം കൊണ്ട ഒരു സംഗീതവിഭാഗമാണ്‌ **റോക്ക് ആൻഡ്‌ റോൾ**.  പോപ്പുലർ മുസിക്കിൻറെ മറ്റൊരു വിഭാഗമായ  ഈ സംഗീതരീതി ഉടലെടുത്തത് ബ്ലൂസ്, കൺട്രി മ്യൂസിക്‌, ഗോസ്പൽ മ്യൂസിക്‌ എന്നിവയിൽ നിന്നുമാണ്. 1920-30 കളിൽതന്നെ ഈ സംഗീതരീതി ആരംഭിച്ചുവെങ്കിലും 1950 കളിലാണ് ഇതിനു റോക്ക് ആൻഡ്‌ റോൾ എന്ന പേര് ലഭിച്ചത്. 

അമേരിക്കൻ ഹെറിറ്റേജ് ഡിക്ഷ്ണറി, മെറിയം വെബസ്ടർ ഡിക്ഷ്ണറി എന്നിവയിൽ റോക്ക് ആൻഡ്‌ റോൾ സംഗീതത്തെ റോക്ക് സംഗീതവുമായി ചേർത്തു നിർവചനം ചെയ്തിട്ടുണ്ടെങ്കിലും ആൾ വേഡ്സ് ഡോട്ട് കോം ഇതിനെ 1950 കളിലെ സംഗീതമായി നിർവചിക്കുന്നു.

തുടക്കത്തിൽ പിയാനോ, സാക്സഫോൺ എന്നിവ ആയിരുന്നു പ്രധാനമായി ലീഡ് ചെയ്തിരുന്ന ഉപകരണങ്ങൾ. പിന്നീട് ലീഡ് ഗിറ്റാർ പ്രധാന ഉപകരണമായി മാറി. കൂടാതെ റിതം ഗിറ്റാർ, ബേസ് ഗിറ്റാർ, ഡ്രംസ് എന്നിവയും ഉപയോഗിക്കുന്നു.  റോക്ക് ആൻഡ്‌ റോൾ സംഗീതത്തിൽ ഉപയോഗിക്കുന്ന ബീറ്റുകളെ റോക്ക് ആൻഡ്‌ റോൾ ബീറ്റ്സ്‌ എന്ന് വിളിക്കുന്നു. 

1960 മുതൽ ഇതിനെ മറ്റു സംഗീത വിഭാഗങ്ങളുമായി ചേർത്ത് ഉപയോച്ചുവരുന്നു എങ്കിലും റോക്ക് ആൻഡ്‌ റോൾ സംഗീതം ഇപ്പോഴും ഒരു വലിയ പ്രത്യേക വിഭാഗമായി തന്നെ നിലനിൽക്കുന്നു. അമേരിക്കയിൽ നിന്നും ആരംഭിച്ച ഈ സംഗീതരീതി പിനീട് മറ്റു രാജ്യങ്ങളിലും പ്രചരിച്ചു. ഇപ്പോൾ എല്ലാ രാജ്യങ്ങളിലും വിവിധ ഭാഷകളിൽ റോക്ക് ആൻഡ്‌ റോൾ സംഗീതം ഉപയോഗിക്കുന്നു. 
## അവലംബം

*
* *Rock and Roll: A Social History*, by Paul Friedlander (1996), Westview Press ()
* "The Rock Window: A Way of Understanding Rock Music" by Paul Friedlander, in ''Tracking: Popular Music Studies'', Volume I, number 1, Spring, 1988
* *The Rolling Stone Encyclopedia of Rock & Roll* by Holly George-Warren, Patricia Romanowski, Jon Pareles (2001), Fireside Press ()
* *The Sound of the City: the Rise of Rock and Roll*, by Charlie Gillett (1970), E.P. Dutton
* 
* *[[The Fifties (book)|The Fifties]]* by David Halberstam (1996), Random House ()
* *The Rolling Stone Illustrated History of Rock and Roll : The Definitive History of the Most Important Artists and Their Music* by editors James Henke, Holly George-Warren, Anthony Decurtis, Jim Miller (1992), Random House ()

## ബാഹ്യ ലിങ്കുകൾ

* 
* The Camp Meeting Jubilee 1910 recording
* The Smithsonian's history of the electric guitar
* History of Rock
* Youngtown Rock and Roll Museum  – Omemee, Ontario

വർഗ്ഗം:പടിഞ്ഞാറൻ സംഗീതം
രാജഗിരി കോളേജ് ഓഫ് സോഷ്യൽ സയൻസസ്, കളമശ്ശേരി

200px|right|thumb|രാജഗിരി കോളേജ് ഓഫ് സോഷ്യൽ സയൻസസ്
കൊച്ചിയിലെ കളമശ്ശേരിയിൽ സ്ഥിതി ചെയ്യുന്ന ഒരു കലാലയമാണ്‌ ***രാജഗിരി കോളേജ് ഓഫ് സോഷ്യൽ സയൻസസ്***. 1955-സ്ഥാപിച്ച ഈ കലാലയം മഹാത്മാഗാന്ധി സർ‌വ്വകലാശാലയുടെ കീഴിലായാണ്‌ പ്രവർത്തിക്കുന്നത്. 
## വിഭാഗങ്ങൾ
# എം.സി.എ.
#എം.എസ്.ഡബ്ല്യു.
## പുറത്തേക്കുള്ള കണ്ണികൾ
* രാജഗിരി കോളേജിന്റെ ഔദ്യോഗിക വെബ്സൈറ്റ്
## അവലംബം


വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:എറണാകുളം ജില്ലയിലെ കലാലയങ്ങൾ
വർഗ്ഗം:കൊച്ചി യൂണിവേഴ്സിറ്റികളും കോളേജുകളും
എരമല്ലൂർ

**എരമല്ലൂർ** ആലപ്പുഴ ജില്ലയിലെ ഒരു പ്രദേശമാണ്. തീരദേശപട്ടണം എന്നറിയപ്പെടുന്ന വളരെ ചുരുങ്ങിയ പ്രദേശങ്ങളിൽ ഒന്നാണ് ഈ പ്രദേശം.എരമല്ലൂർ എന്ന പ്രദേശം കന്യാകുമാരിയും സേലവും തമ്മിൽ ബന്ധിപ്പിക്കുന്ന ദേശീയപാത 544 ന്റെ ഓരത്താണ് സ്ഥിതി ചെയ്യുന്നത്. എഴുപുന്ന ഗ്രാമപഞ്ചായത്തിന്റെ കീഴിലുള്ള ഭരണ പ്രദേശമാണ് എരമല്ലൂർ. ആലപ്പുഴയിലെ കായലുകളുടെ തീരത്ത് ചെല്ലാനം ബീച്ചിന്റേയും കുമ്പളങ്ങി മാതൃക ടൂറിസം ഗ്രാമത്തിന്റേയും അടുത്താണ് എരമല്ലൂർ.

2001-ലെ കനേഷുമാരി അനുസരിച്ച് ഇവിടത്തെ ജനസംഖ്യ 28223 ആണ് , ഇതിൽ 14187 പുരുഷന്മാരും 14036 സ്ത്രീകളും ഉൾപ്പെടുമെന്നാണ് ഔദ്യോഗിക കണക്കുകൾ വെളിപ്പെടുത്തുന്നത്.

## പ്രത്യേകതകൾ
കടൽ മത്സ്യ വിഭവങ്ങളുടെ കയറ്റുമതി-ഇറക്കുമതി തൊഴിൽ ശാലകൾ ഇവിടെ വലിയ തോതിൽ പ്രവർത്തിക്കുന്നുണ്ട്. ഇത് എരമല്ലുരിനെയും അതിനോട് ബന്ധപ്പെട്ട സ്ഥലങ്ങളായ ചന്തിരൂർ , അരൂർ , എഴുപുന്ന , ചാവടി , കുത്തിയതോട് എന്നിവടങ്ങളിലെയും ജനങ്ങളുടെ മുഖ്യ തൊഴിൽ ഉപാധിയാണ്. അത് മാത്രമല്ല കായൽ വിഭവങ്ങൾ ആയ കൊഞ്ച് , ചെമ്മീൻ എന്നിവ കൊണ്ടൊക്കെ തന്നെ സമൃദ്ധമാണ് ഈ കൊച്ചു പ്രദേശം. കിഴക്കുഭാഗത്തായുള്ള കുടപുറം കടവ് എരമല്ലൂരിനെ പൂച്ചാക്കൽ പഞ്ചായത്തിലെ തൃച്ചാറ്റുകുളവുമായി ബന്ധിപ്പിക്കുന്നു.

## അവലംബം
രക്തസാക്ഷികൾ സിന്ദാബാദ്

വേണു നാഗവള്ളിയുടെ സംവിധാനത്തിൽ മോഹൻലാൽ, സുരേഷ് ഗോപി, മുരളി, സുകന്യ, രഞ്ജിത എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പുറത്തിറങ്ങിയതും കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ ചരിത്രവും വളർച്ചയും പ്രതിപാതിക്കുന്നതുമായ ഒരു മലയാളചലച്ചിത്രമാണ് ***രക്തസാക്ഷികൾ സിന്ദാബാദ്***. സൂര്യ സിനി ആർട്സിന്റെ ബാനറിൽ വി. ദീപ നിർമ്മിച്ച ഈ ചിത്രം സൂര്യ സിനി ആർട്സ്, സെവൻ ആർട്ട്സ് എന്നിവർ വിതരണം ചെയ്തിരിക്കുന്നു. ഈ ചിത്രത്തിന്റെ കഥ ചെറിയാൻ കൽപകവാടിയുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ചെറിയാൻ കൽ‌പകവാടി, വേണു നാഗവള്ളി എന്നിവർ ചേർന്നാണ്.

## അഭിനേതാക്കൾ
* മോഹൻലാൽ - ത്യാഗരാജമഠം ശിവസുബ്രഹ്മണ്യയ്യർ
* സുരേഷ് ഗോപി - മാപ്പിളശ്ശേരി ഉറുമീസ് തരകൻ
* മുരളി - ഇ. ശ്രീധരൻ
* നെടുമുടി വേണു - ശിവസുബ്രഹ്മണ്യയ്യരുടെ ജ്യേഷ്ഠൻ
* രാജൻ പി. ദേവ് - മാപ്പിളശ്ശേരി വലിയ തരകൻ
* കരമന ജനാർദ്ദനൻ നായർ
* സുകന്യ - ശിവകാമി അമ്മാൾ
* രഞ്ജിത

## സംഗീതം
പി. ഭാസ്കരൻ, ഒ.എൻ.വി. കുറുപ്പ്, ഗിരീഷ് പുത്തഞ്ചേരി, ഏഴാച്ചേരി രാമചന്ദ്രൻ എന്നിവർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എം.ജി. രാധാകൃഷ്ണൻ ആണ്. പശ്ചാത്തലസംഗീതം കൊടുത്തത് രാജാമണി. ഗാനങ്ങൾ വിപണനം ചെയ്തത് ജോണി സാഗരിഗ.
; ഗാനങ്ങൾ
# പൊന്നാര്യൻ പാടം – കെ.എസ്. ചിത്ര
# വൈകാശി തെന്നലോ – എം.ജി. ശ്രീകുമാർ
# ബലികുടീരങൾ – കെ.ജെ. യേശുദാസ് (ഗാനരചന– ഏഴാച്ചേരി രാമചന്ദ്രൻ)
# ചെറുവള്ളിക്കാവിൻ (ബോണസ് ട്രാക്ക്) – സുദീപ് കുമാർ
# കിഴക്ക് പുലരി – കെ.ജെ. യേശുദാസ്, എം.ജി. ശ്രീകുമാർ, കോറസ് (ഗാനരചന– പി. ഭാസ്കരൻ)
# വൈകാശി തെന്നലോ – എം.ജി. ശ്രീകുമാർ, കെ.എസ്. ചിത്ര
# വൈകാശി തെന്നലോ – കെ.എസ്. ചിത്ര
# നമ്മളുകൊയ്യും വയലെല്ലാം – എം.ജി. ശ്രീകുമാർ, കെ.എസ്. ചിത്ര, കോറസ്
# പനിനീർ മാരിയിൽ (ബോണസ് ട്രാക്ക്) – സുദീപ് കുമാർ, രാധിക തിലക്

## അണിയറ പ്രവർത്തകർ
* ഛായാഗ്രഹണം: പി. സുകുമാർ
* ചിത്രസം‌യോജനം: എൻ. ഗോപാലകൃഷ്ണൻ
* കല: എം. ബാവ
* ചമയം: എം. ഒ. ദേവസ്യ, വിക്രമൻ നായർ
* വസ്ത്രാലങ്കാരം: വജ്രമണി
* നൃത്തം: ഗിരിജ
* സംഘട്ടനം: ത്യാഗരാജൻ
* പരസ്യകല: കൊളോണിയ
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* ശബ്ദലേഖനം: രാജഗോപാൽ
* വാർത്താപ്രചരണം: വാഴൂർ ജോസ്

## പുറത്തേക്കുള്ള കണ്ണികൾ
* 
* ''രക്തസാക്ഷികൾ സിന്ദാബാദ്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഗിരീഷ്
വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ ചലച്ചിത്രങ്ങൾ
എയ്യാൽ

തൃശൂർ ജില്ലയിലെ തലപ്പിള്ളി താലൂക്കിലെ കടങ്ങോട് പഞ്ചായത്തിൽപ്പെട്ട പുരാവസ്തുപരമായി പ്രാധാന്യമാർജിച്ചിട്ടുള്ള ഒരു ഗ്രാമമാണ് **എയ്യാൽ **. ***ഇയ്യാൽ*** എന്ന പേരിലും ഈ ഗ്രാമം അറിയപ്പെടുന്നു. 1946-ൽ ഇവിടെ നിന്നു കുറേ റോമൻ നാണയങ്ങളും മുദ്രിത (punch marked) നാണയങ്ങളും കണ്ടുകിട്ടി.  മുസിരീസ്സിൽ (കൊടുങ്ങല്ലൂർ) നിന്ന് തിണ്ടിസ്സി (കടലുണ്ടി) ലേക്കുള്ള രാജപാത എയ്യാലിലൂടെ കടന്നു പോയിരുന്നു.  മുസിരിസ് തുറമുഖത്തേക്ക് അയക്കാനുള്ള കുരുമുളക്, ഏലം, ചന്ദനം മുതലായവ ഇവിടെ ശേഖരിക്കപ്പെട്ടിരുന്നതായി കാണുന്നു.

പാശ്ചാത്യരുമായുള്ള വാണിജ്യബന്ധം നിമിത്തം കൊടുങ്ങല്ലൂരിനുണ്ടായ ഐശ്വര്യസമൃദ്ധി എയ്യാലിനും  ലഭിച്ചിരുന്നു.  ഇവിടെ നിന്നു കിട്ടിയ റോമൻ സ്വർണനാണയങ്ങൾ എ. ഡി. ഒന്നാം ശതകത്തിലെ ടൈബീരിയസ്, ക്ലോഡിയസ്, നീറോ, ട്രോജൻ എന്നിവരുടേതാണ്;  റോമൻ വെള്ളി നാണയങ്ങൾ മാർക്ക് ആന്റണി, അഗസ്റ്റസ്സ് സീസർ, ക്ലോഡിയസ്, നീറോ, യങ് നീറോ എന്നിവരുടെ കാല (ബി. സി. 1-ം ശതകം) ത്തേതും ഇവിടെ നിന്നു ലഭിച്ച (മുദ്രിത) വെള്ളി നാണയങ്ങൾ ഭാരതത്തിലെമ്പാടുനിന്നും ഉത്ഖനനഫലമായി കിട്ടിയിട്ടുള്ള ഇനത്തിൽ പ്പെട്ടവയാണ്.  നാണയ വിഞ്ജാനികളാണ് ഇവയെ *പഞ്ചമാർക്ക്* എന്നു വിശേഷിപ്പിച്ചിട്ടുള്ളത്;  സംസ്കൃത ഗ്രന്ഥകാരന്മാർ ഇവയ്ക്ക് *പുരാണ* *ധരണ*  എന്നിപ്പേരുകൾ കൊടുത്തിരുന്നു.  വലിപ്പത്തിലോ കനത്തിലോ രൂപത്തിലോ ഇവയ്ക്ക് ഐകരൂപ്യമില്ല. വർത്തുളം, ദീർഘചതുരം സമചതുരം എന്നിങ്ങനെ പല ആകാരങ്ങളിൽ ഇവ കാണപ്പെടുന്നു.  വെള്ളിയും ചെമ്പും ആണ് ഇവയിലെ മുഖ്യ ലോഹഘടകങ്ങൾ.  നാണയത്തിന്റെ ഒരുവശത്ത് അച്ചുപയോഗിച്ച് പലതരം മുദ്രകൾ കൊത്തിയിരിക്കും.  പഴക്കം കൂടിയ നാണയങ്ങളുടെ ഒരു വശത്ത് അടയാളമൊന്നും കാണാറില്ല.  എന്നാൽ മിക്കതിലും ചില ചെറിയ അടയാളങ്ങൾ കാണാറുണ്ട്.  രണ്ടുവശത്തും ധാരാളം അടയാളങ്ങളുള്ള നാണയങ്ങളും കണ്ടെടുത്തിട്ടുണ്ട്.  പലതരത്തിലുള്ള അടയാളങ്ങളിൽ മുന്നൂറിലധികം എണ്ണം തിരിച്ചറിഞ്ഞിരിക്കുന്നു.  മനുഷ്യർ, കൈകൾ, വൃക്ഷങ്ങൾ, പക്ഷികൾ, മൃഗങ്ങൾ, ബൗദ്ധാരാധന ചിഹ്നങ്ങൾ സൂര്യ-ചന്ദ്രന്മാർ മുതലായവ ഇക്കൂട്ടത്തിൽ സർ‌‌വസാധാരണമാണ്.  ബുദ്ധ-ധർമചക്രം പൂമൊട്ട്, പൂവ്, ആന, കാള, ത്രിശൂലം, ഗ്രഹങ്ങൾ മുതലായവയും കാണപ്പെടുന്നു.  2.3 ഗ്രാം മുതൽ 2.9 ഗ്രാം വരെ തൂക്കം ഇവയ്ക്കുണ്ട്.  ഇവ തനി ഭാരതീയമായ നാണയങ്ങളിൽ പഴക്കം കൂടിയവയാണെന്നാണ് നാണയ വിദഗ്ദ്ധന്മാർ അഭിപ്രായപ്പെട്ടിട്ടുള്ളത്.  അലക്സാണ്ടർ കണ്ണിങ്ഹാം ഈ നാണയങ്ങൾ മൂന്ന് കലഘട്ടങ്ങളിൽ ഉണ്ടായവയാണെന്നും ഒടുവിലത്തെ വിഭാഗം ബി. സി. 3-ം ശതകത്തിന്റെ അന്ത്യത്തിലോ 2-ം ശതകാരംഭത്തിലോ ഉണ്ടായവയാണെന്ന് പ്രസ്താവിച്ചിരിക്കുന്നു.  പഴക്കം കൂടിയവ ബി. സി. 8-ം ശതകത്തിൽ ഉണ്ടായവ ആയിരിക്കണം

എയ്യാലിൽ നിന്നു കിട്ടിയമാതിരി *പഞ്ച്മാർക്ക്* നാണയങ്ങൾ മുൻ തിരുവിതാംകൂർ സംസ്ഥാനത്ത് കോട്ടയം താലുക്കിൽ അകലക്കുന്നം പകുതിയിൽ എലിക്കുളം കരയിൽ നിന്നും കിട്ടിയിട്ടുണ്ട്.  കേരളവും പാശ്ചാത്യ രാജ്യങ്ങളും തമ്മിൽ പുരാതനകാലത്തു നടത്തിയിരുന്ന വ്യാപാര ബന്ധങ്ങളിലേക്കു വെളിച്ചം വീശുവാൻ ഇവ തികച്ചും സഹായകമാണ്.

## ഗ്രന്ഥസൂചി

*  C. J. Brown, *The Coin of India*.
*  Parameswarilal Gupta, *Coin*.
*  M. K. Saran, *Tribal Coin*
*  *Cochin Archaeological Report*
*  *Travancore  Archaeological Report*  

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പത്തിയൂർ ദേവീക്ഷേത്രം

ആലപ്പുഴ ജില്ലയിലെ കായംകുളത്തിനടുത്തു പത്തിയൂർ പഞ്ചായത്തിൽ സ്ഥിതിചെയ്യുന്ന ഒരു ക്ഷേത്രമാണ് **പത്തിയൂർ ദേവീക്ഷേത്രം**. ദുർഗാദേവിയാണ് ഈ ക്ഷേത്രത്തിലെ പ്രധാന പ്രതിഷ്ഠ. മൂന്നരയടി പൊക്കമുള്ള ചതുർബാഹുവായ വിഗ്രഹമാണ് ഇവിടെയുള്ളത്. പുരാതന കേരളത്തിൽ പരശുരാമൻ നിർമ്മിച്ച 108 ശ്രീ ദുർഗാംബിക ക്ഷേത്രങ്ങളിൽ ഒന്നായി ഈ ക്ഷേത്രം കരുതപ്പെടുന്നു. ഗണപതി, ശിവൻ, ഹനുമാൻ തുടങ്ങിയ ദേവന്മാരാണ് ഇവിടെ ഉപദേവതാ സ്ഥാനത്ത് പ്രതിഷ്ഠിക്കപ്പെട്ടിരിക്കുന്നത്.
## ഉത്സവങ്ങൾ
മീനമാസത്തിലെ മകം നക്ഷത്രത്തിലാണ് പത്തു ദിവസം നീണ്ടുനിൽക്കുന്ന ഉത്സവം ഈ ക്ഷേത്രത്തിൽ ആരംഭിക്കുന്നത്. ഉത്സവത്തോടനുബന്ധിച്ച് പൂരംകുളി പോലെയുള്ള ചില പ്രത്യേക അനുഷ്ടാനങ്ങൾ ഈ ക്ഷേത്രത്തിലുണ്ട്.
## വഴിപാടുകൾ
പന്തിരുന്നാഴി തെരളി, ചതുർശത നിവേദ്യം, മലർ നിവേദ്യം, മുഴുക്കാപ്പ്, ചുറ്റുവിളക്ക് തുടങ്ങിയവയാണ് ഈ ക്ഷേത്രത്തിലെ പ്രധാന വഴിപാടുകൾ.
## ചിത്രശാല

File:Pathiyoor aaraattupura.JPG|പത്തിയൂർ ദേവിക്ഷേത്രത്തിലെ ആറാട്ട് കുളത്തിന് സമീപം ഉള്ള കളിതട്ട് 
File:Pathiyoor gopuram.JPG|പത്തിയൂർ ദേവിക്ഷേത്രത്തിലെ പടിഞ്ഞാറേ ഗോപുരം
File:Pathiyoor kulam.JPG|പത്തിയൂർ ദേവിക്ഷേത്രത്തിലെ കുളം
File:Pathiyoor pond.JPG|പത്തിയൂർ ദേവിക്ഷേത്രത്തിലെ ആറാട്ടുചിറ
File:Pathiyoor shrine.JPG|പത്തിയൂർ ദേവിക്ഷേത്രത്തിലെ ശ്രീകോവിൽ
File:Pathiyoor temp.JPG|പത്തിയൂർ ദേവിക്ഷേത്രം ദൂരദൃശ്യം]]

വർഗ്ഗം:കേരളത്തിലെ ദേവീക്ഷേത്രങ്ങൾ‎
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
## അവലംബം

വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
അടുത്തില

കേരളത്തിലെ കണ്ണൂർ ജില്ലയിലെ മാടായി, ഏഴോം എന്നീ ഗ്രാമപഞ്ചായത്തുകളിലായി വ്യാപിച്ചു കിടക്കുന്ന സാമാന്യം വലിയൊരു ഗ്രാമമാണ് **അടുത്തില**. അടുത്തില എന്ന സ്ഥലനാമം അടുത്ത കച്ചിലയുടെ രൂപമാറ്റമാണെന്നും അത് ചാലിയരുടെ ഒരു കേന്ദ്രമാണെന്നും പറയപ്പെടുന്നു
പയ്യന്നൂർപ്പാട്ടിൽ പരാമർശിക്കുന്ന കച്ചിൽപട്ടണം അടുത്തിലയാണെന്നൊരു വാദഗതി നിലവിലുണ്ടു്.

അടുത്തിലയുടെ വടക്കു് ഭാഗത്തുകൂടിയാണു് രാമപുരം പുഴ ഒഴുകുന്നതു്. തെക്കു്-പടിഞ്ഞാറു് ഭാഗത്തായി മാടായി പാറയും സ്ഥിതി ചെയ്യുന്നു.

## ചരിത്രം
കോലത്തിരി രാജവംശത്തിന്റെ പൂർവ്വികരും മൂഷികവംശം, കോലവംശം എന്നൊക്കെ അറിയപ്പെട്ടിരുന്നതുമായ രാജവംശത്തിന്റെ ആസ്ഥാനമായിരുന്നു ഏഴിമല. ഈ നാട്ടുരാജ്യത്തിൽ പെട്ടിരുന്ന അടുത്തില, പിൽക്കാലത്ത് ആ രാജവംശത്തിന്റെ സുപ്രധാന ആസ്ഥാനമായി മാറി. അടുത്തില കോവിലകങ്ങൾ എന്നറിയപ്പെട്ടിരുന്ന ഉദയമംഗലം കോവിലകവും പള്ളിക്കോവിലകവും അടുത്തില ആസ്ഥാനമാക്കിയായിരുന്നു രാജ്യഭരണം നടത്തിയിരുന്നതു്. 13-ാം നൂറ്റാണ്ടിനു ശേഷം ഏഴിമലയുടെ പ്രാധാന്യം തീരെയില്ലാതാവുകയും, അടുത്തില കോവിലകങ്ങൾ ശക്തിയാർജ്ജിക്കുകയും ചെയ്തു.

പാരമ്പര്യമനുസരിച്ച് കോലത്തിരിയുടെ മന്ത്രിസ്ഥാനം മുരുക്കഞ്ചരി കുടുംബാംഗങ്ങൾക്കും, സൈന്യാധിപസ്ഥാനം ചിറ്റോത്ത് ഗുരുക്കൾക്കും, ധനകാര്യം മാവില നമ്പ്യാർക്കും അവകാശപ്പെട്ടതായിരുന്നു. ഈ തറവാടുകളും അടുത്തില കോവിലകങ്ങളും ഉൾപ്പെടെ പത്തോളം ഭൂപ്രഭുക്കന്മാർ അടുത്തില പ്രദേശത്തുണ്ടായിരുന്നു. ഇരുപതാം നൂറ്റാണ്ടിന്റെ ആദ്യദശകത്തിൽ തന്നെ തൊഴിൽ സ്ഥാപനങ്ങൾ ആരംഭിക്കാൻ നാടുവാഴിക്കോവിലകങ്ങൾ തയ്യാറായി. കോട്ടക്കൽ ഉണ്ടായിരുന്ന ചൂടിക്കമ്പനിയുടെയും ഇല്ലംപറമ്പിലുണ്ടായിരുന്ന നെയ്ത്തുകമ്പനിയുടെയും സ്ഥാപകർ ഇവരായിരുന്നു. ഭൂപ്രഭുക്കന്മാരായ ജന്മികുടുംബങ്ങൾ, ഇവരിൽനിന്നും ഭൂസ്വത്തുകൾ സമ്പാദിച്ച ചെറുകിട ജന്മിമാർ, ജന്മിമാരിൽനിന്നും ഭൂമി മൊത്തമായി ഏറ്റുവാങ്ങി വാക്കാൽചാർത്തുപ്രകാരം പാവപ്പെട്ടവരെ ഏൽപ്പിച്ച് വൻകിട ലാഭം കൊയ്യുന്ന മധ്യവർത്തികളായ കാർഷിക മുതലാളിമാർ, ജന്മിമാരിൽ നിന്നും മധ്യവർത്തികളിൽ നിന്നും കൃഷിഭൂമി ഏറ്റുവാങ്ങിയ കുടിയാന്മാർ, സ്വന്തമായി ഒരു തുണ്ടുഭൂമി പോലും ഇല്ലാത്ത കർഷകത്തൊഴിലാളികൾ എന്നിങ്ങനെയായിരുന്നു അടുത്തില പ്രദേശത്തെ ജനങ്ങളുടെ വകതിരിവു്. 

സാമ്പത്തിക, ചൂഷണത്തിനും, ജാതി മേലാളപീഡനങ്ങൾക്കുമെതിരെ സംഘടിതമായ ചെറുത്തുനിൽപ്പ് മലബാറിൽ, പ്രത്യേകിച്ച് ചിറയ്ക്കൽ താലൂക്കിൽ 1930-കളുടെ അവസാനത്തോടുകൂടിത്തന്നെ ആരംഭിച്ചു. അതിന്റെ അലയൊലി അടുത്തിലയിലും അക്കാലത്തുതന്നെയുണ്ടായി. 1933-ലെ ശ്രീ കൂർമ്പക്കാവ് സംഭവം ഈ പ്രക്ഷോഭത്തിന്റെ ഭാഗമായിരുന്നു. സാമ്രാജ്യത്വഭരണത്തിനും, ജന്മി-നാടുവാഴി ചൂഷണത്തിനുമെതിരെ ചിറയ്ക്കൽ താലൂക്കിൽ കർഷക പ്രസ്ഥാനം രൂപം കൊണ്ടതിന്റെ ആവേശം അടുത്തിലയിലും അലയടിച്ചു. സ്വാതന്ത്ര്യസമരപ്പോരാളികളായിരുന്ന വിഷ്ണു ഭാരതീയൻ, കേരളീയൻ, കെ.പി.ആർ.ഗോപാലൻ, കെ.വി.നാരായണൻ നമ്പ്യാർ എന്നിവർ കൃഷിക്കാരെ സംഘടിപ്പിക്കുവാൻ പലപ്പോഴായി ഇവിടെ വന്നിരുന്നു.

കൈത്തറി, ഖാദി എന്നിവ ഇവിടുത്തെ ചെറുകിട വ്യവസായമാണു്.

## അതിർത്തി
* **വടക്ക്**   :രാമപുരം
* **തെക്ക്**   :എരിപുരം
* **പടിഞ്ഞാറ്**:വയലപ്ര
* **കിഴക്ക്**  :അതിയടം

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കിന്നരിപ്പുഴയോരം

ഹരിദാസിന്റെ സംവിധാനത്തിൽ ശ്രീനിവാസൻ, സിദ്ദിഖ്, മുകേഷ്, ജഗതി ശ്രീകുമാർ, ദേവയാനി എന്നിവർ പ്രധാനവേഷങ്ങളിൽ അഭിനയിച്ച് 1994-ൽ പുറത്തിറങ്ങിയ ഒരു മലയാളചലച്ചിത്രമാണ് ***കിന്നരിപ്പുഴയോരം***.  ചലച്ചിത്രനടി ദേവയാനി അഭിനയിച്ച ആദ്യത്തെ മലയാളചിത്രമായിരുന്നു ഇത്. അനുഗ്രഹ സിനി ആർട്സിന്റെ ബാനറിൽ വി. ബാലകൃഷ്ണൻ നിർമ്മിച്ച ഈ ചിത്രം അനുഗ്രഹ റിലീസ് ആണ് വിതരണം ചെയ്തത്. ഈ ചിത്രത്തിന്റെ കഥ ചലച്ചിത്രസംവിധായകൻ പ്രിയദർശന്റേതാണ്‌. തിരക്കഥ, സംഭാഷണം എന്നിവ നിർവ്വഹിച്ചത് ഗാനരചയിതാവും കവിയുമായ ഗിരീഷ് പുത്തഞ്ചേരി ആണ്.  

## കഥാംശം
മാധവൻ വൈദ്യരുടെ  മക്കളായ സഹോദരങ്ങളായ കുഞ്ഞിക്കൃഷ്ണനും ഉണ്ണികൃഷ്ണനും അവരുടെ അമ്മാവന്റെ മകളെ (ഇന്ദു) വിവാഹം കഴിക്കാൻ ശ്രമിക്കുന്നതിനെ ചുറ്റിപ്പറ്റിയാണ്; ഡോക്ടറായ ഉണ്ണികൃഷ്ണനെയാണ് അമ്മാവൻ മരുമകനായി തിരഞ്ഞെടുക്കുന്നത്, അതോടെ അസൂയാലുവായ കുഞ്ഞിക്കൃഷ്ണൻ ഒളിച്ചോടി, പിന്നീട് 'സ്വാമി' ആയി വന്ന് ഉണ്ണികൃഷ്ണന്റെ വൈദ്യശാസ്ത്രത്തെയും പ്രശസ്തിയെയും തകർക്കാൻ ശ്രമിക്കുന്നതും അതിലൂടെ ഉണ്ടാകുന്ന രസകരമായ സംഭവങ്ങളുമാണ് ഇതിന്റെ ഇതിവൃത്തം. . 

## താരനിര

## ഗാനങ്ങൾ
*വരികൾ:ഗിരീഷ് പുത്തഞ്ചേരി
*ഈണം:  എം.ജി. രാധാകൃഷ്ണൻ

## അവലംബം

## പുറത്തേക്കുള്ള കണ്ണികൾ
* 
*  
* ''കിന്നരിപ്പുഴയോരം''  – മലയാളസംഗീതം.ഇൻഫോ

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ
പി.എം. അബ്ദുൽ അസീസ്

മലയാളത്തിലെ ചലച്ചിത്രസംവിധായകനും നാടകകൃത്തുമാണ് **അസീസ്** എന്നറിയപ്പെടുന്ന **പി.എം. അബ്ദുൽ അസീസ്** (1938 മാർച്ച് 29  - 2010 ഏപ്രിൽ 17). 1967ൽ ആദ്യമായി സംവിധാനം ചെയ്ത അവൾ എന്ന ചലച്ചിത്രം ശ്രദ്ധേയമായിരുന്നു. 1974ൽ ചാവേർപ്പട എന്ന കൃതിക്ക് മികച്ച നാടകഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി. നിരവധി വിഷയങ്ങളിലായി 37 ഡോക്യുമെന്ററി സിനിമകൾ അസീസ് സംവിധാനം ചെയ്തിട്ടുണ്ട്.

## ജീവിതരേഖ
തൃശൂർ ജില്ലയിലെ പെരുമ്പിലാവിൽ പി.കെ. മുഹമ്മദിന്റെയും വി.എ. അയിഷയുടെയും മകനായി 1938 മാർച്ച് 29ന് ജനിച്ചു. ബി.എ., ബി.റ്റി. ബിരുദങ്ങൾ സമ്പാദിച്ചശേഷം രണ്ടുവർഷം സർക്കാർ സ്കൂൾ അദ്ധ്യാപകനായി സേവനമനുഷ്ഠിച്ചു. ഉദ്യോഗം രാജിവച്ച് പൂനാ ഫിലിം ഇൻസ്റ്റിറ്റ്യൂട്ടിൽ ചേർന്നു തിരക്കഥാരചനയിലും സംവിധാനത്തിലും ബിരുദങ്ങൾ നേടി.

സ്കൂൾ വിദ്യാർത്ഥിയായിരിക്കുമ്പോൾ തന്നെ കലാ-സാംസ്കാരിക പ്രവർത്തനങ്ങളിലേർപ്പെട്ടു. *കുട്ടികൾ*, *പൂമൊട്ടുകൾ* എന്നീ വിദ്യാർത്ഥി മാസികകളുടെ പത്രാധിപരായിരുന്നു. രണ്ടുവർഷം നവജീവൻ ദിനപത്രത്തിന്റെ സഹപത്രാധിപരായി ജോലി നോക്കി. അസീസിന്റെ ആദ്യകൃതിയാണ് ചാവേർപ്പട എന്ന നാടകം. ആധുനികമലയാളനാടകപ്രസ്ഥാനത്തിലെ ഒരു നാഴികക്കല്ലായി ഈ നാടകത്തെ കണക്കാക്കാം. പ്രേംജി, ജി. ശങ്കരപ്പിള്ള, മുല്ലനേഴി തുടങ്ങിയവരുടെ സഹകരണത്തോടെ വേദിയിൽ അവതരിപ്പിക്കപ്പെട്ട 'ചാവേർപ്പട' രചനയിലും അവതരണസങ്കേതങ്ങളിലും നൂതനത്വം പുലർത്തി. ഈ നാടകത്തിന് 1974ൽ കേരള സാഹിത്യ അക്കാദമിയുടെ പുരസ്കാരം ലഭിച്ചു. 1975ൽ ഈ നാടകം ദേശീയനാടകോത്സവത്തിൽ അവതരിപ്പിച്ചു. ദേശീയതലത്തിൽ നടന്നിരുന്ന നാഷണൽ തിയേറ്റർ ഫെസ്റ്റിവലിലേക്ക് ആദ്യമായി തിരഞ്ഞെടുത്ത മലയാളനാടകമായിരുന്നു ഇത്. ബലിക്കാക്ക, വാടകവീട്, ദ..ദ..ദ.. എന്നിവയാണ് അസീസിന്റെ മറ്റു നാടകങ്ങൾ. മഹാഭാരതത്തിലെ കർണകഥ കർണപക്ഷത്തുനിന്നും വീക്ഷിച്ച് കൂടിയാട്ടത്തിന്റെ അവതരണസാധ്യതകൾ ഉപയോഗപ്പെടുത്തി അവതരിപ്പിക്കുന്ന ദ..ദ..ദ.. (1993) പരീക്ഷണനാടകമാണ്. മൂന്നു നോവലെറ്റുകളും ഇദ്ദേഹം പ്രസിദ്ധീകരിച്ചിട്ടുണ്ട്. *അവൾ (1967)*, *മാൻപേട (1971)*, *ഞാവൽപ്പഴങ്ങൾ (1976)*, *അത്യുന്നതങ്ങളിൽ കൂടാരം പണിതവർ*, *കളിയോടം* (2003) എന്നീ കഥാചിത്രങ്ങളും *സായാഹ്നകോടതി*, *കവികൾ കല്പനകൾ*, *എണ്ണപ്പാടം* എന്നീ ടിവി സീരിയലുകൾ കൂടിയാട്ടം, മോഹിനിയാട്ടം തുടങ്ങി മുപ്പതിലേറെ ഡോക്യുമെന്ററികളും അസീസ് സംവിധാനം ചെയ്യുകയുണ്ടായി. ഡോക്യുമെന്ററികളിൽ ചിലതു സംസ്ഥാനതലത്തിലും ദേശീയതലത്തിലും അവാർഡു നേടിയിട്ടുണ്ട്.

ഹോട്ടൽ കോൺകോർഡ് ഇന്റർനാഷണൽ ലിമിറ്റഡ് എന്ന സ്ഥാപനത്തിന്റെ മാനേജിങ് ഡയറക്ടറായി അസീസ് പ്രവർത്തിച്ചിരുന്നു.

2010 ഏപ്രിൽ 17ന് ഏഴുപത്തഞ്ചാം വയസ്സിൽ അസീസ് മരിച്ചു.
## പുരസ്കാരങ്ങൾ
*1977ൽ ആയുർവേദ ചികിത്സ കേരളത്തിൽ എന്ന ഡോക്കുമെന്ററിക്ക് മികച്ച ഡോക്കുമെന്ററിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.
*1974ൽ ചാവേർപ്പട എന്ന കൃതിക്ക് മികച്ച നാടകഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു.

## അവലംബം

## പുറത്തേക്കുള്ള കണ്ണികൾ
*ഐ.എം.ഡി.ബി.

വർഗ്ഗം:മലയാളചലച്ചിത്രസംവിധായകർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:1938-ൽ ജനിച്ചവർ
വർഗ്ഗം:മാർച്ച് 29-ന് ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഏപ്രിൽ 17-ന് മരിച്ചവർ
പാപ്പീ അപ്പച്ചാ

പ്രിയാഞ്ജ്ജലി ഫിലിംസിന്റെ ബാനറിൽ മമാസ് തിരക്കഥയെഴുതി സംവിധാനം ചെയ്ത് 2010-ൽ പുറത്തിറങ്ങിയ ഒരു  മലയാളചലച്ചിത്രമാണ്‌ ***പാപ്പി അപ്പച്ചാ***. ദിലീപ്, ഇന്നസെന്റ് എന്നിവർ മുഖ്യ വേഷങ്ങൾ കൈകാര്യം ചെയ്തിരിക്കുന്നു.

## കഥാസംഗ്രഹം
പാപ്പി അപ്പച്ചാ എന്ന ചിത്രം ഒരു അച്ഛും മകനും തമ്മിലുള്ള ബന്ധത്തിന്റെ കഥയാണ്. ഇതിൽ നിരപ്പേൽ മത്തായിയായി ഇന്നസെന്റും പാപ്പിയായി ദിലീപും എത്തുന്നു. അവർ അച്ഛും മകനും എന്നതിലുപരി കൂട്ടുകാരായാണ് കഴിഞ്ഞിരുന്നത്. കുസ്രുതികളും തമാശകളുമായി ഇത്തിരിക്കണ്ടം എന്ന നാട്ടിലായിരുന്നു അവർ വസിച്ചിരുന്നത്. ഈ ചിത്രത്തിൽ ആനി എന്ന കഥാപാത്രത്തെ(കാവ്യാ മാധവൻ)ആണ് അവതരിപ്പിച്ചിരിക്കുന്നത്. സ്കൂൾ ടീച്ചറാണ് ആനി. പാപ്പിക്ക് ആനിയോട് ഇഷ്ടം തോന്നുന്നു. പക്ഷേ ആനിക്ക് അതിഷ്ട്ടമല്ല. അതിനിടക്ക് ബിസിനസ്സ്മാൻ മാണിക്കുഞ്ഞ് (സുരേഷ് കൃഷ്ണ)വീട്ടിലെത്തുന്നോടെ പ്രശ്നം തുടങ്ങുന്നു.

## കഥാപാത്രങ്ങൾ

## അണിയറ പ്രവർത്തകർ

## പുറം കണ്ണികൾ
* 
* ''പാപ്പീ അപ്പച്ചാ''  – മലയാളസംഗീതം.ഇൻഫോ
* പാപ്പി അപ്പച്ചാ ചലച്ചിത്രത്തിന്റെ ഔദ്യോഗിക വെബ്‌സൈറ്റ് 
* http://www.nowrunning.com/movie/7267/malayalam/pappy-appacha/index.htm 
* http://www.indiaglitz.com/channels/malayalam/preview/11243.html 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
ലാരി ഗ്രഹാം

ഒരു അമേരിക്കൻ സന്ഗീതങ്ക്ജനാണ് **ലാരി ഗ്രഹാം**. 1946 ൽ അമേരിക്കയിലെ ടെക്സാസിൽ ജനിച്ച ഇദ്ദേഹം ഒരു പാട്ടുകാരനും, സംഗീത നിർമാതാവും, പാട്ട് എഴുത്തുകാരനും, ബേസ് ഗിറ്റാറിസ്റ്റ്ഉം ആണ്. ഇലക്ട്രിക് ബേസ് ഗിറ്റാറിൽ സ്ലാപ് ബേസ് കണ്ടുപിടിച്ച ഒരു ബേസ് ഗിട്ടാരിസ്റ്റ് ആയിട്ടാണ് ഇദ്ദേഹത്തെ കൂടുതൽ അറിയപ്പെടുന്നത്.  തമ്പിൻ ആൻഡ്‌ പ്ലക്കിൻ എന്ന രീതിയാണ് ഇദ്ദേഹത്തിന്റെ കണ്ടുപിടിത്തമായി അറിയപ്പെടുന്നത്.

അമേരിക്കയിലെ ആഫ്രോ-അമേരിക്കൻ കുടുംബത്തിൽ ജനിച്ച ഇദ്ദേഹം 1967 ലാണ് സംഗീതരംഗത്തേക്ക് വന്നത്. ഇദ്ദേഹം കണ്ടുപിടിച്ച സ്ലാപ് ബേസ് രീതി ഇന്ന് ലോകത്തെ എല്ലാ ബേസ് ഗിറ്റാർ  വായനക്കാരും ഉപയോഗിക്കുന്നു എന്ന് മാത്രമല്ല ഇന്നിത് ഫങ്ക് സംഗീതത്തിന്റെ ഒഴിച്ച് കൂടാനാവാത്ത ഭാഗമായി മാറുകയും ചെയ്തു.

## References

*A bio from the Ultimate Band List 
*Larry Graham Radio Interview With Chris Comer Feb. 23 1999
*"Release Yourself: From Sly Stone's roughhouse to the Artist's clubhouse, groundbreaking bassist Larry Graham finds new power in Minnesota" City Pages, July 21, 1999

വർഗ്ഗം:പാശ്ചാത്യ സംഗീതജ്ഞർ
വർഗ്ഗം:ഗിറ്റാർ വായനക്കാർ
വർഗ്ഗം:1946-ൽ ജനിച്ചവർ
ടാറ്റ ഡൊകൊമൊ

**ടാറ്റ ഡൊകൊമൊ** എന്നത് ടാറ്റ ടെലീസർവ്വീസസ് ലിമിറ്റഡിന്റെ (**TTSL**) ജി.എസ്.എം. പ്ലാറ്റ്ഫോമിൽ അധിഷ്ഠിതമായി പ്രവർത്തിക്കുന്ന മൊബൈൽ സേവനമാണ്. ജാപ്പനീസ് ടെലീകോം ഭീമൻ എൻ.റ്റി.റ്റി. ഡൊകൊമൊയുമായി സഹകരിച്ചാണ് പ്രവർത്തിക്കുന്നത്. 2008 നവംബറിലാണ് ഈ സേവനം ആരംഭിച്ചത്. ഇന്ത്യയിൽ മൂന്നാം തലമുറ സേവനങ്ങൾ നൽകി തൂടങ്ങിയ ആദ്യ സ്വകാര്യ സേവനദാതാവ് ആണ് ടാറ്റ ഡോകോമോ.

പോസ്റ്റ്പെയ്ഡിലും,പ്രീപെയ്ഡിലും ടാറ്റാഡൊക്കോമോ സേവനം ലഭ്യമാണ്. മധ്യപ്രദേശ്, ഛത്തീസ്‌ഗഢ്, ഒറീസ്സ, മഹാരാഷ്ട്ര, ഗോവ, പഞ്ചാബ്, ഹരിയാന, കർണാടകം, കേരളം, തമിഴ്നാട്,പശ്ചിമബംഗാൾ. എന്നിങ്ങനെ 11 സർക്കിളുകളിൽ ടാറ്റാഡൊക്കോമോ സേവനം ലഭ്യമാണ്. ഗ്രാമീണപ്രദേശങ്ങളിൽ മറ്റും 1പൈസ/സെക്കന്റ് പ്ലാൻ വളരെ അധികം ജനപ്രീതി നേടി.

## ചരിത്രം
നവംബർ 2008-ലാണ് ടാറ്റാഡൊക്കോമോ സേവനം നിലവിൽ വന്നത്. ടാറ്റ ടെലീസർവ്വീസസും ജാപ്പനീസ് ടെലീകോം ഭീമൻ എൻ.റ്റി.റ്റി. ഡൊകൊമൊയുമായി സഹകരിച്ചാണ് ഇത് പ്രവർത്തിക്കുന്നത്.

ടാറ്റാഡൊക്കോമോ സേവനം ഇപ്പോൾ താഴെകൊടുത്തിരിക്കുന്ന സർക്കിളുകളിൽ ലഭ്യമാണ്;

* ബീഹാർ & ഝാർഖണ്ഡ്‌
* തമിഴ്നാട്
* ഒറീസ്സ
* ആന്ധ്രപ്രദേശ്
* കർണ്ണാടകം
* കേരളം
* കൊൽക്കത്ത
* മുംബൈ
* മഹാരാഷ്ട്ര & ഗോവ
* മധ്യപ്രദേശ് & ഛത്തീസ്‌ഗഢ്
* ഹരിയാന
* ചെന്നൈ
* കിഴക്ക് - ഉത്തർപ്രദേശ്
* പടിഞ്ഞാറ് - ഉത്തർപ്രദേശ്
* പഞ്ചാബ് 
* പൂന
ടാറ്റാഡൊക്കോമോ സേവനം ഇപ്പോൾ നിലവിൽ വന്ന സർക്കിളുകൾ:
* രാജസ്ഥാൻ
* പശ്ചിമബംഗാൾ
* ഗുജറാത്ത്
* ഹിമാചൽ പ്രദേശ്

## ഓഹരി പങ്കാളിത്തം
26 ശതമാനം ഓഹരിയാണ് എൻ.റ്റി.റ്റി ഡൊകൊമൊ ക്ക് ഉള്ളത്. ഇൻഡ്യയിലെ ആദ്യ ടെലീകോം സേവനമായ ലൂപ്പ് മൊബൈലുമായി(ബി.പി.എൽ.(BPL)) കൂടിച്ചേർന്ന് പെർ/സെക്കന്റ്  പുനവതരിപ്പിക്കുകയാണ് ഇതിലൂടെ. 2004ൽ നിലവിൽ വന്ന പെർ/സെക്കന്റ്  സേവനം ഇപ്പോഴും തുടരുന്നു. 2009 ഒക്ടോബറിൽ ട്രായി(TRAI) ഇൻഡ്യയിലെ No.1 മികച്ച ടെലികോം ബ്രാന്റായി തിരഞ്ഞെടുക്കുകയുണ്ടായി. 

## കോൾ നിരക്ക്
എല്ലാ ലോക്കൽ, എസ്.റ്റി.ഡി കോളുകൾക്കും 1 പൈസ/ 1 സെക്കൻഡ് ആണ് നിരക്ക്. റോമിങ്ങിലും ഇതേ നിരക്ക് തന്നെയാണ്.

## പുറം കണ്ണികൾ
* ടാറ്റ ഡൊകൊമൊയുടെ ഔദ്യോഗിക വെബ്‌സൈറ്റ്
* ടാറ്റ ഡൊകൊമൊ റീച്ചാർജ്
തിരുപുറം

നെയ്യാറ്റിൻകരയിൽ നിന്ന് 5 കിലോമീറ്റർ കിഴക്കായി സ്ഥിതി ചെയ്യുന്ന ഗ്രാമമാണ്‌ **തിരുപുറം**. തിരുപുറം ഗ്രാമപഞ്ചായത്തിലാണ് ഈ ഗ്രാമം സ്ഥിതി ചെയ്യുന്നത്.

## ചരിത്രം
മാർത്താണ്ഡവർമ്മ മഹാരാജാവ് തിരുപുറത്തിനടുത്തുള്ള പൂവാറ് എന്ന സ്ഥലത്ത് ഒളിച്ചു താമസിച്ചിട്ടുണ്ട് എന്ന് വിശ്വസിക്കപ്പെടുന്നു.

## സ്ഥാപനങ്ങൾ
* തിരുപുറം ശ്രീമഹാദേവർക്ഷേത്രം
* തിരുപുറം കോക്സ്മെമ്മോറിയൽ ദേവാലയം

## അവലംബം

വി:തിരുവനന്തപുരം ജില്ലയിലെ ഗ്രാമങ്ങൾ
രാഷ്ട്രം (ചലച്ചിത്രം)

അനിൽ സി. മേനോന്റെ സംവിധാനത്തിൽ സുരേഷ് ഗോപി, മധു, തിലകൻ, ലയ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ***രാഷ്ട്രം***. കാൾട്ടൺ ഫിലിംസിന്റെ ബാനറിൽ സി. കരുണാകരൻ നിർമ്മിച്ച ഈ ചിത്രം കാൾട്ടൺ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സജീവൻ ആണ്.

## അഭിനേതാക്കൾ
* സുരേഷ് ഗോപി – മാളിയേക്കൽ തൊമ്മി
* മധു
* നെടുമുടി വേണു
* തിലകൻ
* വിജയരാഘവൻ
* ജഗന്നാഥൻ
* സുരേഷ് കൃഷ്ണ – മുകുന്ദൻ
* പ്രേം പ്രകാശ്
* കിരൺ രാജ്
* രവീന്ദ്രൻ
* സായി കുമാർ
* ശ്രീകുമാർ
* ബാബു സ്വാമി
* ലയ
* കെ.പി.എ.സി. ലളിത
* സോന നായർ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ദീപക് ദേവ് ആണ്. പശ്ചാത്തലസംഗീതം കൊടുത്തത് എസ്.പി. വെങ്കിടേഷ്.

; ഗാനങ്ങൾ
# രാഷ്ട്രം തീം മ്യൂസിക്
# പുതു വസന്തം – വിനീത് ശ്രീനിവാസൻ, കോറസ്
# ഒരു കോടി മംഗളം (സ്ലോ) – കെ.ജെ. യേശുദാസ്
# ഒരു കോടി മംഗളം – കെ.ജെ. യേശുദാസ്, രചന ജോൺ

## അണിയറ പ്രവർത്തകർ
* ഛായാഗ്രഹണം: ജിബു ജേക്കബ്
* ചിത്രസം‌യോജനം: ഡോൺ മാക്സ്
* കല: മഹേഷ് ശ്രീധർ
* ചമയം: തോമസ്, ജയമോഹൻ
* വസ്ത്രാലങ്കാരം: എസ്.ബി. സതീഷ്, പളനി
* സംഘട്ടനം: അനൽ അരശ്
* പരസ്യകല: റഹ്‌മാൻ ഡിസൈൻ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* കോറിയോഗ്രാഫി: പ്രസന്നൻ
* നിർമ്മാണ നിയന്ത്രണം: ആന്റോ ജോസഫ്
* ലെയ്സൻ: അഗസ്റ്റിൻ
* ആർട് ഡിസൈൻ: എം. ബാവ
* എക്സികൂട്ടീവ് പ്രൊഡ്യൂസർ: കരീം അബ്ദുള്ള
* ഗ്രാഫിക്സ്: അനീഷ് കുര്യൻ

## പുറത്തേക്കുള്ള കണ്ണികൾ
* 
* ''രാഷ്ട്രം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
ഇന്ത്യ - അർദ്ധരാത്രിമുതൽ അരനൂറ്റാണ്ട്

ശശി തരൂർ 1997-ൽ എഴുതിയ India: From Midnight to the Millennium എന്ന ഗ്രന്ഥത്തിന്റെ മലയാള പരിഭാഷ ആണ് **ഇന്ത്യ - അർദ്ധരാത്രിമുതൽ അരനൂറ്റാണ്ട്**.
ഇന്ത്യയുടെ സ്വാതന്ത്ര്യ ലബ്ദിക്കു ശേഷമുള്ള വൈവിധ്യം നിറഞ്ഞ പ്രശ്നങ്ങളെ ശശി തരൂർ പുസ്തകത്തിൽ പ്രതിപാദിക്കുന്നു. 1998 ൽ മലയാളത്തിലേക്ക് ഈ  ഗ്രന്ഥം പരിഭാഷപ്പെടുത്തി. 1001 രാവുകൾ തുടങ്ങി പല പ്രശസ്ത ഗ്രന്ഥങ്ങളുടേയും പരിഭാഷകനായിരുന്ന എം.പി. സദാശിവൻ ആണ് *ഇന്ത്യ - അർദ്ധരാത്രിമുതൽ അരനൂറ്റാണ്ട്*' പരിഭാഷപ്പെടുത്തിയത്.അടിയന്തരാവസ്ഥ മുതൽ ആഗോളവത്കരണം വരെ ഈ ഗ്രന്ഥത്തിൽ പരാമർശിക്കപ്പെടുന്നു. ഡി സി ബുക്സ് ആണ്‌ പ്രസിദ്ധീകരണം നിർവ്വഹിച്ചത്.
ചോറോട് ഗ്രാമപഞ്ചായത്ത്

കോഴിക്കോട് ജില്ലയിലെ വടകര താലൂക്കിൽ വടകര ബ്ളോക്കിൽ  ഉൾപ്പെടുന്ന ഗ്രാമപഞ്ചായത്താണ് ചോറോട്. വിസ്തീർണം 12.75  ചതുരശ്ര കിലോമീറ്റർ. അതിരുകൾ: വടക്ക് ഒഞ്ചിയം, ഏറാമല പഞ്ചായത്തുകൾ, തെക്ക് വടകര മുനിസിപ്പാലിറ്റി, പടിഞ്ഞാറ് അറബിക്കടൽ, കിഴക്ക് ഏറാമല, വില്ല്യാപ്പള്ളി പഞ്ചായത്തുകൾ എന്നിവയാണ്.

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 32947 ഉം സാക്ഷരത 90.79 ശതമാനവും ആണ്‌.

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
കൊല്ലം പിഷാരിക്കാവ്‌ ക്ഷേത്രം

കോഴിക്കോട് ജില്ലയിൽ കൊയിലാണ്ടി താലൂക്കിൽ കൊല്ലം ദേശത്ത്  സ്ഥിതിചെയ്യുന്ന ഒരു ഭഗവതിക്ഷേത്രമാണ് **പിഷാരിക്കാവ്‌ ക്ഷേത്രം**. അത്യുഗ്രദേവതയായ ഭദ്രകാളി മുഖ്യപ്രതിഷ്ഠയായ ഈ ക്ഷേത്രത്തിൽ, ദേവിയുടെ മുന്നിലായി തുല്യപ്രാധാന്യത്തോടെ ശിവനെയും പ്രതിഷ്ഠിച്ചിട്ടുണ്ട്. കൂടാതെ, സപ്തമാതൃക്കൾ, വീരഭദ്രൻ, ഗണപതി, ക്ഷേത്രപാലൻ, ശാസ്താവ് എന്നീ ഉപദേവതകളും ഇവിടെയുണ്ട്. ഈ സ്ഥലം കോഴിക്കോടിൽ നിന്നും ദേശീയപാതയിൽ 30 കിലോമീറ്റർ ദൂരത്തിലാണ് സ്ഥിതി ചെയ്യുന്നത്. കൊയിലാണ്ടിയാണ്‌ അടുത്തുള്ള റെയിൽവേ സ്റ്റേഷൻ.

വിഭാഗം:കോഴിക്കോട് ജില്ലയിലെ ക്ഷേത്രങ്ങൾ
വിഭാഗം:കേരളത്തിലെ ഭദ്രകാളിക്ഷേത്രങ്ങൾ
ശ്രീ ചേനാങ്കാവ് ഭഗവതി ക്ഷേത്രം

പയ്യന്നൂരിനടുത്ത് കോറോം ഗ്രാമത്തിൽ സ്ഥിതിചെയ്യുന്ന പ്രശസ്തമായ ഭഗവതിക്ഷേത്രമാണ്‌ **ശ്രീ ചേനാങ്കാവ് ഭഗവതി ക്ഷേത്രം**.  ഈ ക്ഷേത്രത്തിൽ വർഷം തോറും വിഷു മഹോത്സവം സപ്താഹ വായനയും വളരെ പ്രസിദ്ധമാണ്. വർഷം തോറും നവരാത്രി ഉത്സവവും ആഘോഷിക്കുന്നുണ്ട്. ചേനാങ്കാവ് ക്ഷേത്രത്തിൽ പ്രധാന വഴിപാട് "വലിയ കുരുതി"യാണ്.

വി:കണ്ണൂർ ജില്ലയിലെ ക്ഷേത്രങ്ങൾ
റോബിൻ ഹുഡ് (2009 ചലച്ചിത്രം)

ജോഷി സംവിധാനം ചെയ്ത് സച്ചി-സേതു തിരക്കഥയെഴുതി 2009 ഡിസംബർ 24 നു പുറത്തിറങ്ങിയ മലയാളചലച്ചിത്രമാണ് ***റോബിൻ ഹുഡ്.*** പൃഥ്വിരാജ് സുകുമാരൻ, ഭാവനാ ബാലചന്ദ്രൻ എന്നിവർ പ്രമുഖ വേഷത്തിലെത്തുന്നു. കൂടാതെ നരേൻ, ജയസൂര്യ, ബിജു മേനോൻ എന്നിവരും ചിത്രത്തിൽ അണിനിരക്കുന്നു. ജോഷിയുടെ സംവിധാനത്തിൽ പൃഥ്വിരാജ് നായകനായ ആദ്യ ചിത്രമാണ് ***റോബിൻ ഹുഡ്***

## അഭിനേതാക്കൾ

## കഥാസംഗ്രഹം
വ്യാജ ഡെബിറ്റ് കാർഡ് ഉപയോഗിച്ച് വെങ്കി(പൃഥ്വിരാജ്) ഓട്ടോമേറ്റഡ് ടെല്ലർ മെഷീൻ(ATM)ൽ നിന്നും പണം അപഹരിക്കുന്നു. കഴിഞ്ഞ മൂന്ന് മാസത്തിനുള്ളിൽ കൊച്ചി കേന്ദ്രീകരിച്ച് എ.ടി.എം. മോഷണം തുടങ്ങുന്നു .എല്ലാ മോഷണവും ഇമ്പീരിയൽ ബാങ്ക് ഓഫ് ഇൻഡ്യാ (IBI) ബാങ്കിനെ ലക്ഷ്യം വെച്ചായിരുന്നു.

എ.സി.പി. ഹാരിസ് (ജയസൂര്യ) നേത്രത്വത്തിൽ അന്വേഷണം ആരംഭിക്കുന്നു. ഉപഭോക്താക്കളെ ഹരാസ് ചെയ്യുന്ന രീതിയിലുള്ള എ.സി.പി. ഹാരിസിന്റെ അന്വേഷണം ബാങ്കിലേ മാനേജിങ്ങ് ഡയറക്ടർ നന്ദകുമാർ മേനോൻ (ബിജു മേനോൻ)ഇഷ്ട്ടമാകുന്നില്ല. മറ്റുള്ള ബാങ്കിനെ ലക്ഷ്യം വെച്ചല്ല മോഷണം നടക്കുന്നതെന്ന്  അന്വേഷണത്തിൽ തെളിഞ്ഞു. ഡെബിറ്റ് കാർഡ് ഉപയോഗിച്ചാണ് എല്ലാ മോഷണങ്ങളും നടന്നിരിക്കുന്നത്

അലക്സാണ്ടർ ഫെലിക്സ് (നരേൻ)എന്ന ഒരു പ്രൈവറ്റ് ഇൻവേസ്റ്റിഗേറ്ററെ നന്ദകുമാർ മേനോൻ നിയമിക്കുന്നു.
ബാങ്കിലെ സീനിയർ സിസ്റ്റം മാനേജർ രൂപാ (ഭാവന)ഫെലിക്സിന്റെ അസിസ്റ്റന്റ്.

## അവലംബം
* 

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
സൈദ് ഇബ്നു അലി

**സൈദ് ഇബ്നു അലിയെ** (Arabic: ** زيد بن علي(زين العابدين) بن الحسين بن علي بن أبي طالب. **) ഷിയാ മുസ്ലിംകളിൽ പെട്ട സൈദികൾ മുഹമ്മദ് അൽ ബാഖിറിന് പകരം അഞ്ചാം ഇമാമായി പരിഗണിക്കുന്നു. പിതാവ് സൈനുൽ ആബിദീനിൽ നിന്നും സഹോദരൻ‌ മുഹമ്മദ് ബാഖിറിൽ‌ നിന്നും വിദ്യാഭ്യാസം. 

## പ്രധാന കൃതികൾ
# ഇമാം സൈദിന്റെ സമാഹാരങ്ങൽ‌ (مسند الإمام زيد) 
# തഫ്സീറ് ഗരീബുൽ‌ ഖുർആൻ‌
# മനാസിക് അൽ‌ ഹജ്ജ് വൽ‌ ഉംറ.
# മജ്മൂഅതു റസാഇലു വ കുതുബു അൽ‌ ഇമാം സൈദ് (18 Volum)

## അവലംബം
http://hamidaddin.net/ebookshttp://www.hamidaddin.net/ebooks/

## ഇതു കൂടി കാണുക
* അഹ്‌ലു ബൈത്ത്

വിഭാഗം:അഹ്‌ലുൽ ബൈത്ത്

വർഗ്ഗം:ഇസ്ലാമികപണ്ഡിതർ
പറണേറ്റ്

കുംഭം മീനം മാസങ്ങളിൽ തെക്കൻ കേരളത്തിലെ ഭദ്രകാളീക്ഷേത്രങ്ങളിൽ ഉത്സവങ്ങളോടനുബന്ധിച്ച് നടത്തപ്പെടുന്ന ഒരു അനുഷ്ഠാന കലാരൂപമാണ്‌ **പറണേറ്റ്**. ദാരികാസുരൻ എന്ന അസുരനെ ഭദ്രകാളി നിഗ്രഹിക്കുന്നതാണ്‌ ഈ കലയിൽ അടങ്ങിയിരിക്കുന്ന കാതലായ വിഷയം.

## പറണ്‌
പത്തടി സമചതുരത്തിൽ തെങ്ങ്, കമുക്, കുലവാഴ, കുരുത്തോല, പൂക്കൾ എന്നിവ കൊണ്ട് അലങ്കരിച്ച പൊക്കമുള്ള തട്ടുകളെയാണ്‌ പറണ്‌ എന്ന് പറയപ്പെടുന്നത്. ഭദ്രകാളിയുടെ പറണിന്‌ 10 അടി സമചതുരത്തിൽ നാല്‌ പൊക്കമുള്ള തെങ്ങുകൾ കുഴിച്ചുനിർത്തി, അതിനുമുകളിൽ തണ്ടുണ്ടാക്കി അതിൽ കുരുത്തോല, പൂവ് എന്നിവയാൽ അലങ്കരിക്കുന്നു. ഈ തട്ടിലേയ്ക്ക് കയറുന്നതിനായി ഒരു ഗോവണിയും ഉണ്ടായിരിക്കും. എന്നാൽ ദാരികന്റെ പറണിന്‌ ഭദ്രകാളിയുടെ പറണീന്റെയത്ര പൊക്കവുമില്ല; തെങ്ങിനു പകരം കമുകുമാണ്‌ ഉപയോഗിച്ചിരിക്കുന്നത്.
യഹ്‌യാ ബിൻ‌ സൈദ്

**യഹ്‌യാ** ബിൻ‌ സൈദിബ്നു അലി ഇബ്നുൽ ഹുസൈനിബ്നു അലി ബിൻ അബീത്വാലിബ് ( Yahya ibn Zayd ibn Ali) (അറബി: ** يحيى بن زيد بن علي بن الحسين بن علي بن أبي طالب **).ഇബുനു സഅദിന്റെ അത്വബകാത്തുൽ‌ കുബ്റാ(الطبقات الكبرى)എന്ന പുസ്തകത്തിൽ‌ യഹ്‌യാ ബിൻ‌ സൈദിബ്നു അലിയുടെ ജനനം ഖുറാസാനിലാണെന്ന് രേഖപ്പെടുത്തിയിരിക്കുന്നു.http://www.al-madinah.org/madina/sections.php?sid=13057

## ഇതു കൂടി കാണുക
* അഹ്‌ലു ബൈത്ത്
## അവലംബം
അൽ‌മദീന റിസറ്ച്ച് & സ്റ്റഡീ സെന്ററ് http://www.al-madinah.org/madina/index.php 

വിഭാഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
കൊച്ചിരാജാവ് (ചലച്ചിത്രം)

ജോണി ആന്റണിയുടെ സംവിധാനത്തിൽ ദിലീപ്, മുരളി, ഹരിശ്രീ അശോകൻ,ജഗതി ശ്രീകുമാർ,കാവ്യ മാധവൻ, രംഭ എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പ്രദർശനത്തിനെത്തിയ കോമഡിക്കും ആക്ഷനും  കൊടുത്തിട്ടുള്ള ഒരു മലയാളചലച്ചിത്രമാണ് ***കൊച്ചിരാജാവ്***. അമിത് പ്രൊഡക്ഷൻസിന്റെ ബാനറിൽ അമിത് ആർ. മോഹൻ നിർമ്മിച്ച ഈ ചിത്രം വിതരണം ചെയ്തത് കല്യാൺ റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ആണ്.

## അഭിനേതാക്കൾ
* ദിലീപ് – ഉണ്ണി (സൂര്യനാരായണ വർമ്മ)
* ഹരിശ്രീ അശോകൻ – കോമളൻ
*ജഗതി ശ്രീകുമാർ - ശ്രീമൂലം തിരുനാൾ ഈശ്വരവർമ്മ വലിയകോയി തമ്പുരാൻ 
* മുരളി – ചന്ദ്രശേഖരമേനോൻ
* റിയാസ് ഖാൻ – ശിവ
* വിജയരാഘവൻ – കരിമ്പാറയ്ക്കൽ പ്രഭാകരൻ
* ഡെൽഹി ഗണേഷ് – മധവൻ
* ഇന്ദ്രൻസ് – കാന്റീൻ നടത്തിപ്പുകാരൻ
* സാദിഖ് – സുധാകരൻ
* വിജയൻ – പാർത്ഥസാരഥി
* സന്തോഷ് – ദിവാകരൻ
* ഇർഷാദ് - പ്രകാശൻ 
* മോഹൻ ജോസ് – സിങ്കം
* മച്ചാൻ വർഗീസ് – കളരിക്കാരൻ
* ടി.പി. മാധവൻ – പ്രിൻസിപ്പാൾ
* കുഞ്ചൻ – ജേണലിസ്റ്റ്
* കാവ്യ മാധവൻ – അശ്വതി
* രംഭ – മീനാക്ഷി
* കലാരഞ്ജിനി – ലക്ഷ്മി
* പൊന്നമ്മ ബാബു – കുഞ്ഞമ്മ

## സംഗീതം
ഗിരീഷ് പുത്തഞ്ചേരി, ആർ.കെ. ദാമോദരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നത് നിർവ്വഹിച്ചത് വിദ്യാസാഗർ ആണ്. 
; ഗാനങ്ങൾ
# മൂന്ന് ചക്രവണ്ടിയിത് – എം.ജി. ശ്രീകുമാർ
# വിരൽ തൊട്ട് വിളിച്ചാൽ – സുജാത മോഹൻ
# മുന്തിരിപ്പാടം പൂ‍ത്ത് നിൽക്കണ് –ഉദിത് നാരായൺ, സുജാത മോഹൻ
# സൂര്യൻ നീയാണ്ടാ‍ – കെ.ജെ. യേശുദാസ്, കല്യാണി മേനോൻ
# തങ്കക്കുട്ടാ സിങ്ക കുട്ടാ – സുജാത മോഹൻ, അനൂപ് ശങ്കർ (ഗാനരചന: ആർ.കെ. ദാമോദരൻ)
# കിനാവിൻ കിളികളേ – കാർത്തിക്, മഞ്ജരി
# മുറ്റത്തെ മുല്ലപ്പെണ്ണിന് – രാധിക തിലക്

## അണിയറ പ്രവർത്തകർ
* ഛായാഗ്രഹണം: സാലു ജോർജ്ജ്
* ചിത്രസം‌യോജനം: രഞ്ജൻ എബ്രഹാം
* കല: സാലു കെ. ജോർജ്ജ്
* ചമയം: സലീം കടയ്ക്കൽ, ശങ്കർ
* നൃത്തം: പ്രസന്നൻ
* സംഘട്ടനം: മാഫിയ ശശി
* പരസ്യകല: സാബു കൊളോണിയ
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: മനോജ്
* ലെയ്‌സൻ: മാത്യു ജെ. നേര്യം‌പറമ്പിൽ
* എക്സിക്യുട്ടീവ് പ്രൊഡ്യൂസർ: രാജീവ് ജയരാമൻ
* ഗ്രാഫിക്സ്: കമല കണ്ണൻ

## പുറത്തേക്കുള്ള കണ്ണികൾ
* 
* ''കൊച്ചിരാജാവ്'' – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോണി ആന്റണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
ആരക്കുന്നം

എറണാകുളം ജില്ലയിലെ തൃപ്പൂണിത്തുറയിൽ നിന്ന് 12 കി.മി കിഴക്കുള്ള ഒരു ഗ്രാമമാണ് **ആരക്കുന്നം**. എറണാകുളം - പിറവം മൂവാറ്റുപുഴ റോഡ്‌ ഇതിലെയാണ്‌ കടന്നു പോകുന്നത്‌. എറണാകുളം പിറവം റൂട്ടിൽ മുളന്തുരുത്തി എടക്കാട്ടുവയൽ ഗ്രാമപഞ്ചായത്ത് പരിധിയിൽ ഉൾപ്പെടുന്നു.

## പേരിനുപിന്നിൽ
നാലുഭാഗങ്ങളും കാടുകളാൽ ചുറ്റപെട്ടുകിടന്നിരുന്ന കുന്നിൻപ്രദേശം. നാടുവാഴികളുടയും നായട്ടുസംഘംങ്ങളുടേയും ഇഷ്ട നായാട്ടു സങ്കേതമായിരുന്നു .നാലുപാടും കിഴക്കാംതൂക്കായ കുന്നുകളും സമതലനിരപ്പുകളും കൊണ്ട് അനുഗൃഹീതമായ പ്രദേശം നായാട്ടുകാർക്ക് വിശ്രമവും, ഉണർവും പകരുന്നതായിരുന്നു. പെരുംപടമ്പ് ,കരിന്ഗംപുള്ളി സ്വരൂപുംകളിലെ നാടുവാഴികൾ ഇവിടെ എഴുന്നെള്ളുക പതിവായിരുന്നു .നാടുവാഴിയെ എതിരേല്ക്കുവാൻ പ്രജകൾ കാട്ടുപൂക്കൾ പറിച്ചു മാലയും ചെണ്ടും ഉണ്ടാക്കി ഒരുങ്ങിനിൽക്കുമായിരുന്നു. ഒരു ദിവസം ദേശത്ത് എഴുന്നള്ളിയ രാജാവിനെ ജനങ്ങൾ ഹാരങ്ങൾ ചാർത്തി സ്വീകരിച്ചു. ഇതിനു ശേഷം കൊട്ടാരത്തിൽ മടങ്ങിഏത്തിയ രാജാവ് ഹാരങ്ങൾ രാജ്ഞിക്ക് സമ്മാനിച്ചു. സന്തോഷത്തിൽ മതിമറന്നുപോയ രാജ്ഞി ഇതുഎവിടെ നിന്ന് എന്ന് ആരായുകയുണ്ടായി. മഹാരാജാവിന്റെ അധരത്തിൽനിന്നും ഉരുത്തിരിഞ്ഞ മറുപടി ഇപ്രകാരമായിരുന്നു  " റാണി അങ്ങ് കിഴക്ക് ഒരു ഹാരക്കുന്നുണ്ട് അവിടെനിന്നും നമുക്ക് ലഭിച്ചതാണിവ" മഹാരാജാവ് നർമ്മതുലിയനായ് പ്രസ്താവിച്ച ഹാരക്കുന്നു ലോപിച്ച് ഹാരക്കുന്നം എന്ന പേര് കൈവന്നു അത് പിൽക്കാലത്ത് ആരക്കുന്നംഎന്നായി .

## ആരാധനാലയങ്ങൾ
നിരവധി ആരാധനാലയങ്ങൾ ഇവിടെയുണ്ട്.അവയിൽ ചിലതാണു  ഇവ.
*സൈന്റ് ജോർജ് ജാകബിറ്റ് ദേവാലയം ,ആരക്കുന്നം
*സൈന്റ്  ജോസഫ്‌ കാത്തോലിക് ദേവാലയം  ആരക്കുന്നം
*ഊഴക്കോട്  ശ്രീകൃഷ്ണസ്വാമി അമ്പലം 
*സെന്റ് മേരീസ് ഓർത്തഡോക്സ്‌ സിറിയൻ ദേവാലയം,എടക്കാട്ടുവയൽ

## വിദ്യാലയങ്ങൾ
*സൈന്റ് ജോർജ് സ്കൂൾ ആരക്കുന്നം
*ടോക് - എച് എഞ്ചിനീയറിംഗ് കോളെജ

## സർക്കാർ കാര്യാലയങ്ങൾ
*ഗവ:പ്രാഥമിക ആരോഗ്യപരിപാലന കേന്ദ്രം,ആരക്കുന്നം
*വില്ലേജ് ആഫീസ്
## അവലംബം



വർഗ്ഗം:എറണാകുളം ജില്ലയിലെ ഗ്രാമങ്ങൾ
ഗാരി കാസ്പറോവ്

ഒരു റഷ്യൻ ചെസ്സ് ഗ്രാൻഡ് മാസ്റ്ററും, മുൻ ലോക ചെസ്സ് ചാമ്പ്യനും, രാഷ്ട്രീയ പ്രവർത്തകനും, എഴുത്തുകാരനുമാണ്‌ **ഗാരി കാസ്പറോവ്** (, ;  ഏപ്രിൽ 13 1963). പഴയ സോവിയറ്റ് യൂണിയനിലെ അസർബൈജാനിൽ **ബാകു**വിലാണ് കാസ്പറോവ് ജനിച്ചത്. ലോകത്തെ എക്കാലത്തെയും ഏറ്റവും മികച്ച ചെസ്സ് കളിക്കാരിലൊരാളായി ഇദ്ദേഹത്തെ കരുതുന്നവരുണ്ട്. ലോകത്തെ ഏറ്റവും പ്രായം കുറഞ്ഞ ലോക ചെസ്സ് ചാമ്പ്യനെന്ന പദവി 1985-ൽ തന്റെ 22-ആമത്തെ വയസ്സിൽ  കാസ്പറോവ് നേടി. തുടർന്ന് 1993 വരെ ഫിഡെയുടെ ഔദ്യോഗിക ചാമ്പ്യൻ കാസ്പറോവായിരുന്നു. 2005 ൽ പ്രൊഫഷണൽ ചെസ്സിൽ നിന്നു വിരമിച്ച കാസ്പറോവ് എഴുത്തിലും, രാഷ്ട്രീയത്തിലും സജീവമായി.

## ഫിഡെയുമായി തെറ്റിപ്പിരിയുന്നു
1986 ന്റെ തുടക്കത്തിൽ കാസ്പറോവ് ഗ്രാൻഡ് മാസ്റ്റേഴ്സ് അസ്സോസ്സിയേഷൻ(**GMA**) രൂപീകരിച്ചത് ഫിഡെയുടെ അപ്രീതിയ്ക്കു പാത്രമായി. സമാന്തരമായി ടൂർണമെന്റുകൾ സംഘടിപ്പിക്കുന്നതിനും, മത്സരങ്ങൾക്കു നേതൃത്വം നൽകുന്നതിനും ഈ സംഘടനയ്ക്കു കഴിഞ്ഞു. അധികം താമസിയാതെ തന്നെ കാസ്പറോവിനെയും, ബ്രിട്ടീഷ് ഗ്രാൻഡ് മാസ്റ്റർ നീജൽ ഷോർട്ടിനെയും ഫിഡെയിൽ നിന്നു പുറത്താക്കുകയും ചെയ്തു. തന്റെ സജീവമായ കരിയറിൽ   (1996),ഡീപ് തോട്ട്(1989)എന്ന കമ്പ്യൂട്ടറുകളുമായുള്ള മത്സരങ്ങളിലും പങ്കെടുത്തു.
## അവലംബം

## പുറമെ നിന്നുള്ള കണ്ണികൾ

* 
* 
* Grandmaster Games Database - Garry Kasparov
* '''The Other Russia''', Civic Coalition for Democracy - Official site 
*  Другая Россия - Official site 
*  Сайт «Марш несогласных»  - March of the Discontented
*  Итоговое заявление участников конференции «Другая Россия»  Concluding statement by the participants, www.kasparov.ru
* '''United Civil Front''' , a civic political movement to ensure Democracy in the Russian Federation, initiated by Garry Kasparov
* Garry Kasparov, "Man of the Year?", *[[OpinionJournal.com|OpinionJournal]]*, December 23, 2007
* Edward Winter, List of Books About Fischer and Kasparov
*  Garry Kasparov's LiveJournal 
* The Chess Master and the Computer article by Kasparov from *[[The New York Review of Books]]*

വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഏപ്രിൽ 13-ന് ജനിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:അപൂർണ്ണ ജീവചരിത്രങ്ങൾ
തിരുമലൈ ക്ഷേത്രം

തീരുമലൈ കോവിലിലേക്ക് വാഹനത്തിലൂടെ പ്രവേശിക്കാൻ പാർക്കിംഗ് ഫീ ഉണ്ട്. കാറുകൾക്ക് പ്രവേശിക്കാൻ 50/- ആണ് ഫീ.പാർക്കിംഗ് ഫീ വാങ്ങുന്നിടത്തായി അനവധി പൂക്കടകളും ചെറുകിട കച്ചവടക്കാരും ഉണ്ട്. മല അടിവാരത്തിൽ നിന്നും മുകളിൽ എത്തിയാൽ ക്ഷേത്രമുറ്റത്തായി  പ്രസാദവും വഴിപാട് സാധനങ്ങളും ലഖുഭക്ഷണവും വിൽക്കുന്ന ഒരു കടയുമുണ്ട്. സാധാരണ ഒരു സെറ്റ് വഴിപാട് സാധനങ്ങൾക്ക് 180/- രൂപയാണ് അവർ വാങ്ങുന്നത് 

തമിഴ്നാട്ടിൽ തിരുനെൽ‌വേലി ജില്ലയിലെ തെങ്കാശി താലൂക്കിൽ പൺപൊഴി എന്ന സ്ഥലത്ത് സ്ഥിതി ചെയ്യുന്ന ഒരു മുരുകൻ ക്ഷേത്രമാണ് **തിരുമലൈ ക്ഷേത്രം**. കേരളവുമായി പങ്കുവെക്കുന്ന അതിർത്തിയ്ക്കടുത്തു് പശ്ചിമഘട്ടത്തിൽ ഒരു ചെറിയ കുന്നിൻമുകളിലാണ്‌ ഈ ക്ഷേത്രം സ്ഥിതി ചെയ്യുന്നത്. 
## പ്രത്യേകതകൾ
ഈ ക്ഷേത്രത്തിലെ പ്രതിഷ്ഠയായ മുരുകൻ‍, തിരുമലൈ മുരുകൻ എന്നും തിരുമലൈ കുമാരസ്വാമി എന്നും അറിയപ്പെടുന്നു. ഇതുകൊണ്ടുതന്നെ, ക്ഷേത്രസമീപത്തുള്ള സ്ഥലവാസികൾക്കിടയിൽ 'തിരുമലൈ' എന്ന പേരുള്ള നല്ലൊരു സംഖ്യയുണ്ടു്. ഈ ക്ഷേത്രത്തിലെ ഒരു ഭാഗത്തു തന്നെയായി 'തിരുമലൈ ഭഗവതി അമ്മന്റെ' നടയും സ്ഥിതി ചെയ്യുന്നു. ഈ ക്ഷേത്രം വിശാഖം നക്ഷ്രത്തിൽ പിറന്നവർക്ക് വിശേഷമായ ഒരു ബക്തി സ്ഥലം ആണ്. ഈ ക്ഷേത്രത്തിന് ചുറ്റും കുറെ തെങ്ങിൻതോപ്പുകളും ചെറിയ ഗ്രാമങ്ങളുമുണ്ടു്. അതു കൊണ്ട് മലയുടെ ഉച്ചിയിൽ നിന്നും കാണുന്ന കാഴ്ച വളരെ മനോഹരമാണു്. ഈ ക്ഷേത്രത്തിലേക്ക് 625 പടികൾ ആണ് ഉള്ളത്. ഇപ്പോൾ റോഡ്പാതയും മല അടിവാരത്തിൽ നിന്നും ബസ് സർവീസ് ഉം ഉണ്ട്. ഈ ക്ഷേത്രം പണി കഴിപ്പിച്ചത് തിരുവരുചേൽവർ ശിവകാമി അമ്മെയ്യാർ ആണ്.
ഫ്രെഡറിക് കെൽനർ

ജർമനിയിലെ ഒരു മദ്ധ്യ നിര ഉദ്യോഗസ്ഥനായിരുന്നു **ഫ്രെഡറിക് കെൽനർ** (ഫെബ്രുവരി 1, 1885 – നവംബർ 4, 1970). മെയ്ൻസിലും ലൗബാകിലും നീതിന്യായ പരിശോധകനായി ഇദ്ദേഹം പ്രവർത്തിച്ചു. ഒന്നാം ലോകമഹായുദ്ധ കാലത്ത് ഹെസെയ്ൻ റെജിമെന്റിൽ കാല്പ്പടയാളിയായിരുന്നു. യുദ്ധത്തിനു ശേഷം ഇദ്ദേഹം ജർമനിയുടെ ആദ്യ ജനാധിപത്യ രൂപമായ വെയ്മർ റിപ്പബ്ലിക്കിലെ പ്രധാന രാഷ്ട്രീയ പാർട്ടിയായ സോഷ്യൽ ഡെമോക്രാറ്റിക് പാർട്ടി ഓഫ് ജർമനിയുടെ ആയോജകനായി. ഹിറ്റ്ലറേയും നാസികളേയും എതിർത്തുകൊണ്ടുള്ളതായിരുന്നു ഇദ്ദേഹത്തിന്റെ പ്രവർത്തനങ്ങൾ. രണ്ടാം ലോകമഹായുദ്ധത്തിന്റെ ആരംഭത്തിൽ നാസി ഭരണകൂടത്തേക്കുറിച്ചുള്ള തന്റെ നിരീക്ഷണങ്ങൾ രേഖപ്പെടുത്തിക്കൊണ്ട് ഇദ്ദേഹം ഒരു ഡയറി എഴുതുവാൻ ആരംഭിച്ചു. *മെയ്ൻ വിഡർസ്റ്റാൻഡ്* അഥവാ *എന്റെ എതിർപ്പ്* എന്നായിരുന്നു ആ പുസ്തകത്തിന്റെ പേര്. യുദ്ധത്തിനു ശേഷം കെൽനർ നാസി നിർമാർജ്ജന പ്രവർത്തനങ്ങളിലും സോഷ്യൽ ഡെമോക്രാറ്റിക് പാർട്ടിയുടെ പുനരുദ്ധാരണ പ്രവർത്തനങ്ങളിലും ഏർപെട്ടു. ഇംഗ്ലീഷിലേക്ക് ഭാഷാന്തരം ചെയ്യുന്നതിനായും ജനശ്രദ്ധയിലേക്ക് കൊണ്ടുവരുന്നതിനുമായി 1968-ൽ ഇദ്ദേഹം തന്റെ ഡയറി അമേരിക്കക്കാരനായ കൊച്ചുമകനെ ഏല്പിച്ചു.

വർഗ്ഗം:ജർമ്മൻ ചരിത്രകാരന്മാർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:1885-ൽ ജനിച്ചവർ
വർഗ്ഗം:നവംബർ 4-ന് മരിച്ചവർ
വർഗ്ഗം:1970-കളിൽ മരിച്ചവർ
കോളേജ് ഓഫ് എഞ്ചിനീയറിംഗ്, ചേർത്തല

ആലപ്പുഴ ജില്ലയിലെ ചേർത്തല താലൂക്കിൽ പള്ളിപ്പുറം എന്ന ഗ്രാമത്തിൽ ** കോളേജ് ഓഫ് എഞ്ചിനീയറിംഗ് ചേർത്തല** നിലകൊള്ളുന്നു. കേരളാ സർക്കാരിന്റെ ഐ എച്ച് ആർ ഡി വകുപ്പ് നേരിട്ട് നടത്തുന്ന കോളേജാണിത്. 2004 ൽ കോളേജ് സ്ഥാപിതമായി. കംപ്യൂട്ടർ സയൻസ്& എഞ്ചിനീയറിങ്ങ്, ഇലക്ട്രോണിക്സ് & കമ്യൂണിക്കേഷൻ എഞ്ചിനീയറിംഗ്, ഇലക്ട്രിക്കൽ & ഇലക്ട്രോണിക്സ് എഞ്ചിനീയറിംഗ് എന്നിങ്ങനെ മൂന്ന് കോഴ്സുകളാണ് ഇവിടെ ഉള്ളത്. ഇപ്പോഴത്തെ പ്രിൻസിപ്പാൾ ഡോ: സുരേഷ്‌കുമാറാണ്

## ഡിപ്പാർട്ടുമെന്റുകൾ
*കമ്പ്യൂട്ടർ സയൻസ്
*ഇലക്ട്രോണിക്സ്
*ഇലക്ട്രിക്കൽ

## കോഴ്സുകൾ
### ബി.ടെക് കോഴ്സുകൾ
*കമ്പ്യൂട്ടർ സയൻസ്സ് ആന്റ് എഞ്ചിനീയറിംഗ്‌
*ഇലക്ട്രോണിക്സ്‌ ആന്റ് കമ്മ്യൂണിക്കേഷൻ എഞ്ചിനീയറിംഗ്‌
*ഇലക്ട്രിക്കൽ & ഇലക്ട്രോണിക്സ് എൻജിനീയറിംഗ്

### എം.ടെക് ബിരുദ കോഴ്സുകൾ
*സിഗ്‌നൽ പ്രോസസിങ്
*കമ്പ്യൂട്ടർ ഇൻഫൊർമേഷൻ സയൻസ്

## സെലസ്
കോളേജ് ഓഫ് എഞ്ചിനീയറിംഗ്, ചേർത്തലയിൽ നടത്തുന്ന അന്തർ കലാലയ സാങ്കേതികോത്സവമാണ് സെലസ്.

## അവലംബം


വിഭാഗം:കൊച്ചി ശാസ്ത്ര സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:ആലപ്പുഴ ജില്ലയിലെ എഞ്ചിനീയറിങ് കോളേജുകൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
മാണിക്ക്യച്ചെമ്പഴുക്ക

കുറ്റിച്ചെടിയായി വളരുന്ന ഒരു ഉദ്യാന സസ്യമാണ്‌ **മാണിക്യച്ചെമ്പഴുക്ക** (*Golden Dewdrop*). വെർബനേസി  (*Verbenaceae*) സസ്യകുടുംബത്തിൽ ഉൾപ്പെടുന്ന ഇതിന്റെ ശാസ്ത്രീയ നാമം *Duranta erecta* എന്നാണ്‌. ഈ ശാസ്ത്ര നാമം 16നൂറ്റാണ്ടിലെ കാസ്റ്റർ ഡുറാന്റസ്സിന്റെ ഓർമ്മക്കാണ്. Durantes എന്നാൽ നീണ്ട ആയുസ് എന്നാണ് അർത്ഥം. വിശ്വമഹാകവി ദാന്തേ (Dante) മുഴുവൻ പേര് Durante Alighieri എന്നാണല്ലോ. കവിതന്നെയാണ് ഡുറാന്റസ് ദാന്തേ ആക്കിയത്.   
## വിവരണം
മാണിക്യച്ചെമ്പഴുക്ക കുറ്റിചെടിയായി വളരുന്ന ഒരു സസ്യമാണ്. ഏകദേശം 18 അടി(5.5 മീ.)  ഉയരത്തിൽ വരെ വളർന്നു പന്തലിക്കാറുണ്ട്. പൂർണ്ണ വളർച്ചയെത്തിയ ചെടികളിൽ ചെറിയ മുള്ളുകൾ കാണാറുണ്ട്. ചെറിയ ചെടികളിൽ സാധാരണ ഗതിയിൽ മുള്ളുകൾ കാണാറില്ല. ഇലകൾക്ക് ഇളം പച്ച നിറമാണുള്ളത്, ഇവയ്ക്ക് 3 ഇഞ്ച്(8 സെ.മി) നീളമുണ്ടാകാറുണ്ട്. പൂക്കൾ ഇളം നീല നിറത്തിലോ, വയലറ്റ് നിറത്തിലോ ആണ്‌ കാണാറുള്ളത്. വർഷത്തിൽ മുഴുവൻ സമയവും ഈ ചെടിയിൽ പൂക്കൾ കാണാറുണ്ട്. ചെടിയിലെ കായ്കൾക്ക് മഞ്ഞ നിറമാണുള്ളത്. കാഴ്ചയിൽ കായ്കൾക്ക് മഞ്ഞ നിറത്തിലുള്ള മുത്തുകളോട് സാമ്യമുണ്ട്. ഇതിന്റെ ഇലകളും കായ്കളും വിഷമാണ്, ഈ വിഷം കുട്ടികൾ, പട്ടി, പൂച്ച എന്നിവയെ കൊല്ലാൻ തക്ക വീര്യമുള്ളതാണ്‌.. എന്നിരുന്നാലും കുയിലുകളും മറ്റും ഇതിന്റെ കായ് ഭക്ഷിക്കാറുണ്ട്. സൂര്യന്റെ പര്യായ പദമായി മാണിക്യച്ചെമ്പഴുക്ക ഉപയോഗിക്കാറുണ്ട്

## ശാസ്ത്രീയമായ വർഗ്ഗീകരണം
ഡുരാന്റ എന്ന് ജനുസ്സിനു പേരു നൽകിയത് *കാസ്റ്റർ ഡുരാന്റസ്* എന്ന പതിനാലാം നൂറ്റാണ്ടിൽ ജീവിച്ചിരുന്ന ഇറ്റലിക്കാരനായ സസ്യ ശാസ്ത്രജ്ഞനോടുള്ള ആദരസൂചകമായാണ്.

## അവലംബം

## പുറത്തേക്കുള്ള കണ്ണികൾ

*Durable, Dependable: Durantas!  (San Diego Horticultural Society)
*USDA PLANTS database, Symbol DUER 
*ITIS report on ''Duranta erecta''

വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:വെർബനേസി
വർഗ്ഗം:കേരളത്തിലെ സസ്യജാലം
ജനകൻ (ചലച്ചിത്രം)

മോഹൻലാൽ, സുരേഷ് ഗോപി എന്നിവർ അഭിനയിച്ച് 2010-ൽ പുറത്തിറങ്ങിയ ഒരു മലയാളചലച്ചിത്രമാണ്  ***ജനകൻ***. സഞ്ജീവ് എൻ.ആർ. സം‌വിധാനം നിർ‌വഹിച്ച ഈ ചിത്രത്തിന്റെ തിരക്കഥ എഴിതിയത് എസ്.എൻ സ്വാമിയാണ്. 2010 ഏപ്രിൽ 8 നാണ് ഈ ചിത്രം പ്രദർശനത്തിനെത്തിയത്. ഈ ചിത്രത്തിന്റെ വിതരണം മാക്സ് ലാബ് എന്റർടൈന്മെന്റ് ആണ്. ലൈൻ ഓഫ് കളേഴ്സിന്റെ ബാനറിൽ അരുൺ ആണ് ഈ ചിത്രം നിർമ്മിച്ചിരിക്കുന്നത്. ഗിരീഷ് പുത്തഞ്ചേരി രചിച്ച ഈ ചിത്രത്തിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രനാണ്. ഹരിശ്രീ അശോകൻ, ബിജു മേനോൻ, കാവേരി, പ്രിയ ലാൽ എന്നിവരും ഈ ചിത്രത്തിൽ അഭിനയിച്ചിരിക്കുന്നു.

## അഭിനേതാക്കൾ
* മോഹൻലാൽ – അഡ്വ. സൂര്യനാരായണൻ (അതിഥി താരം)
* സുരേഷ് ഗോപി – വിശ്വം 
* പ്രിയ ലാൽ – സീത/അനു (വിശ്വമിന്റെ മകൾ)
* കാവേരി – (വിശ്വമിന്റെ ഭാര്യ)
* ബിജുമേനോൻ – മോനായി

## നിർമ്മാണം
സംവിധായകനായ എൻ. ആർ. സഞ്ജീവ്, (സജി പറവൂർ എന്നും അറിയപ്പെടുന്നു) മഴ, മകന്റെ അച്‌ഛൻ, സേതുരാമയ്യർ CBI, മഹാസമുദ്രം, നേരറിയാൻ CBI, യെസ് യുവർ ഓണർ മുതലായ ചലച്ചിത്രങ്ങളിൽ പ്രവർത്തിച്ചിട്ടുണ്ട്. കൂടാതെ അദ്ദേഹം പല പ്രശസ്തരായ സംവിധായകരുടെ സഹായിയായും പ്രവർത്തിച്ചിട്ടുണ്ട്. CBI പരമ്പരക്ക് തിരക്കഥയൊരുക്കിയ എസ്. എൻ. സ്വാമി തന്നെയാണ് ഈ ചിത്രത്തിന്റേയും തിരക്കഥാകൃത്ത്. ഛായാഗ്രാഹകൻ സഞ്ജീവ് ശങ്കറും ചിത്രസംയോജനം നിർവഹിച്ചിരിക്കുന്നത് ബി. മുരളിയുമാണ്. ഗിരീഷ് പുത്തഞ്ചേരിയുടെ വരികൾക്ക് എം. ജയചന്ദ്രനാണ് ഈണം പകർന്നിരിക്കുന്നത്.

തിരുവനന്തപുരത്തും പ്രാന്തപ്രദേശങ്ങളിലുമായാണ് ചലച്ചിത്രത്തിന്റെ ചിത്രീകരണം നടന്നത്.

## അവലംബം

## പുറത്തേക്കുള്ള കണ്ണികൾ
* 
* http://www.janakan.moviebuzz.org  - ഔദ്യോഗിക ബ്ലോഗ്
* 
* ''ജനകൻ''  – മലയാളസംഗീതം.ഇൻഫോ
* http://www.nowrunning.com/movie/7043/malayalam/janakan/index.htm 
* http://popcorn.oneindia.in/title/5803/janakan.html 
* http://movies.rediff.com/report/2010/apr/09/south-malayalam-movie-review-janakan.htm
* http://www.indiaglitz.com/channels/malayalam/preview/11581.html 
* http://sify.com/movies/malayalam/review.php?id=14937993&ctid=5&cid=2428

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്.എൻ സ്വാമി കഥയെഴുതിയ ചലച്ചിത്രങ്ങൾ
വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ